A megújult Nat:

* Kulturális és nemzeti értékeinkre fókuszál
* Ismeret – és kompetencia alapú tudást ad
* Középpontba kerül a diákok komplex személyiségfejlesztése, identitásformálásuk, képességeik, készségeik kibontakoztatása
* Szorgalmazza a tanár és a diák közötti folyamatos interakciót és az együttműködésen alapuló tanulást
* Fontos cél a munka világához és az önálló felnőtt élethez kapcsolódó anyanyelvi kompetenciák fejlesztése, különös tekintettel a szövegalkotási, szövegértési képességekre

Ezek a lényeges változások az előző Nat-hoz képest. Természetesen megőrizve azokat az értékeket, melyek biztosítják a nevelő oktató munka folyamatosságát. Előtérbe kerül a tevékenységközpontúság és fontos a tantervet megvalósító pedagógus szerepe.

Az alsó tagozaton 10 tantárgy jelenik meg. Ebben a modulban minden tantárgy esetében azokat a fontosabb alapelveket, célokat olvashatjuk, melyeket a Nat-ban találhatunk. A dokumentum a 2020-as megújult Nemzeti alaptanterv és a hozzá kapcsolódó kerettantervek felhasználásával készült.

***Magyar nyelv és irodalom***

A Kárpát-medencei magyarság kultúrájának, nemzeti identitásának egyik legfontosabb alapja az anyanyelve és az ezen a nyelven megszólaló irodalma. Nyelv és irodalom: hagyományt teremtenek, folyamatos változásukkal jelent és jövőt is alakítanak.

**A magyar nyelv és irodalom** tantárgyak **kiemelten fontos területei a nemzeti öntudatra, önazonosságtudatra nevelésnek.**

Nyelvünk, közös történelmünk, keresztény alapú vallási és művészeti hagyományaink összekötnek bennünket: korokat, alkotókat, befogadókat és műveket.

Az irodalmi alkotásoknak **értékközvetítő funkciójuk** van. **A magyar irodalom tantárgy tananyaga olyan normatív értékeket közvetít, amelyek a társadalom döntő többségének értékvilágát tükrözik.**

**A magyar irodalom oktatása folyamatosságában, az egyetemes irodalom pedig szigetszerűen, a legjelentősebb alkotók és alkotások bemutatásával történik.**

Az irodalmi alkotások morális, kulturális értékeket örökítenek és teremtenek. Történelmi, személyes tapasztalatokat, bölcseleti felismeréseket hagyományoznak. Létük és hatásuk messze meghaladja a kommunikációs eszköz és a fikciós esztétikai teljesítmény funkcionálisan értelmezett szerepét. Gondolkodásunk, önkifejezésünk, személyes és nemzeti identitásunk kialakításának feltételei és eszközei:

***„… nemzeti hagyomány és nemzeti poézis szoros függésben állanak egymással.” (Kölcsey).***

**Az anyanyelvi kommunikáció fejlettségének meghatározó szerepe van** a nyelvi, a kulturális és a szociális kompetenciák alakításában, fejlesztésében, az érzelmi nevelésben, a tanulás teljes folyamatában.

A magyar nyelv és irodalom **kiemelt szerepet tölt be** a tantárgyak sorában: **az olvasottság, a nyelv rendszerszerű ismerete, tudatos alkalmazása a differenciált szövegértés alapja**, az irodalmi szövegek elemzése **a szövegek jelentésszerkezetének megértésé**ig vezet el, ezek pedig lehetővé teszik az **összetett, elvont gondolkodási műveletek elsajátítását**, majd alkalmazását.

**A sikeres anyanyelvi és irodalmi oktatás kihagyhatatlan szereplője a tanár.** A tanár tanít, nevel, fejleszt, irányít és segít. Hagyományt és tudást ad át. A műveltség, a strukturált tudás átadása alapvető feltétele annak, hogy a tanulók megtanuljanak önállóan gondolkodni és tanulni. Az értékközvetítés pedig elengedhetetlenül szükséges ahhoz, hogy a saját értékvilágukat megalkossák, és ez számukra intellektuális és emocionális élményt jelentsen.

**A magyar nyelv- és irodalomtanítás egyidejűleg műveltségközvetítést, kompetencia- és személyiségfejlesztést, morális és érzelmi nevelést is jelent.**

A magyar nyelv és irodalom tantárgyak nevelési-oktatási struktúrája követi a tanulók kognitív, érzelmi és szociális fejlődését. **Az első szakaszban, az 1–4. évfolyamon döntően a jártasságok, készségek, képességek fejlesztése,** a második szakaszban, az 5–8. évfolyamon a műveltségalapozás a leghangsúlyosabb, a harmadik képzési szakaszban, a 9–12. évfolyamon a műveltségátadás, illetve a továbbtanulásra és a felnőtt életre való felkészítés kerül középpontba.

A tananyagok ennek megfelelően egészítik ki egymást, a „megtartva továbbfejleszteni” elv alapján épülnek egymásra. A magyar nyelv és irodalom oktatásának alapelvei és követelményei közé tartoznak: **a differenciálás és a tehetséggondozás, a személyes haladást figyelembe vevő foglalkozások, a tanórán kívüli tevékenységek** bevonása a tanulási folyamatba.

**A magyartanítás alapelve, hogy nincs kitüntetett didaktikai modell, tanítási, értékelési mód**. Az óraszámok 80%-át a kerettantervben meghatározott törzsanyag tanítására kell fordítani. Ha a szaktanár úgy ítéli meg, hogy a törzsanyag elsajátításához tanulóinak az órakeret akár 100%-ára szüksége van, rendelkezhet ezekkel az órákkal. Ha elegendő a törzsanyag elsajátításához az órák 80%-a, akkor az órakeret fennmaradó 20%-át szabadon választott témák feldolgozására fordíthatja a szaktanár, melyek kiválasztásába bevonhatja a tanulóit.

A választható órakeret terhére a tanár szabadon beilleszthet kortárs alkotókat, műveket a tananyagba. A magyar nyelv és irodalom tantárgyi követelményei igazodnak a Nat alapelveihez és céljaihoz.

A magyar nyelv és irodalom tantárgyak tanítása **öt nagy szempont** köré csoportosítható: a **kompetenciafejlesztés, a műveltségközvetítés, a személyiségfejlesztés, a morális és az érzelmi nevelés.**

**Alapvető cél** **a Kárpát-medencei magyarság által létrehozott nyelvi, irodalmi kultúra legkiemelkedőbb alkotásainak megismertetésé**vel olyan műveltségsztenderd kialakítása a tanulókban, amely biztosítja a nemzeti kultúra generációkon átívelő megmaradását és fejlődését.

A magyar nyelv és irodalom tanításának **kiemelt célja a harmonikus, sokoldalúan felkészült, olvasó, az anyanyelvüket tudatosan használó, biztos szövegértéssel, illetve szövegalkotási kompetenciával rendelkező tanulók képzése**, akik **eredményesen kommunikálnak,** írásban és szóban is **képesek önmagukat pontosan**, az adott helyzetnek, illetve műfajnak megfelelően **kifejezni,** képesek a kulturált viselkedésre, nyelvhasználatra.

Nemzetünk kulturális hagyományait ismerik, értik és tisztelik, kötődnek azokhoz.

1. A tanulók szövegértési és szövegalkotási képességeinek folyamatos fejlesztése.
2. A tanulók nyelvi megnyilatkozásai megfeleljenek a magyar nyelvhelyesség, illetve helyesírás szabályainak.
3. A **hagyományos és digitális szövegfeldolgozások révén fejlődjék a tanulók íráskészsége, digitális kompetenciája,** ismerjék meg a hagyományos és digitális információforrásokat, tanulják meg azok kritikus és etikus használatát.
4. A tanulók rendelkezzenek megfelelő **retorikai ismeretek**kel. **Ismerjék az érvek, a cáfolatok fajtáit,** a nyelvek főbb típusait, **az anyanyelvük eredetéről szóló tudományos hipotéziseket,** bizonyítékokat, a nyelvtörténetünk nagy korszakait és fontosabb nyelvemlékeinket. **Érettségüknek megfelelő szinten tanulják meg nyelvünk földrajzi és társadalmi tagozódását.**
5. Tanulmányaik alatt ismerjék meg **a magyar irodalom korszakait, alkotóit, irodalmunk történetét, az európai irodalom korszakváltást hozó nagy szakaszait, alkotásait.** A magyar irodalom kiemelkedő jelentőségű műveit tanári irányítással, majd önállóan értelmezzék, elemezzék. **Az irodalmi művek elemzése segíti az összetett gondolkodási műveletek kialakítását:** elvonatkoztatás, jelentéssíkok elkülönítése, elemzés, szintetizálás.
6. Az irodalmi művek befogadása által **fejlődjék a tanulók szövegértése, szépérzéke**, alakuljon ki az irodalomról szóló laikus szaknyelvük.
7. A **könyv nélkül megtanulandó művek segítségével fejlődjék a tanulók memóriája, előadókészsége.**
8. **A magyar nyelv és irodalom** **a tanulók számára felfedezés, intellektuális és emocionális élmény legyen.** Az irodalomoktatás a fejlett érzelmi intelligencia kialakításának egyik legfontosabb eszköze.
9. Cél továbbá, hogy az iskolai tanulmányok végére a már fiatal felnőttek készen álljanak ismereteik, műveltségük, elsajátított készségeik révén arra, hogy bekapcsolódjanak a munka világába, tovább tanuljanak, művelt, nemzetünk iránt elkötelezett emberekké váljanak.

Az alapfokú képzés első nevelési-oktatási szakaszának négy évfolyamán a legfontosabb cél a **beszéd és az anyanyelven történő kifejezőkészség fejlesztése, az olvasás és az írás stabil megalapozása.**

A fő hangsúly **az alapkészségek fejlesztésén**, **az értő olvasás kialakításán, a szövegértés és -értelmezés megalapozásán van.**

A sikeres óvoda–iskola átmenet, gyengéd átmenet érdekében szükséges a nyelvi, a mozgáskoordinációs és egyéb **hátrányok iskolakezdéskor történő felmérése**, és a hátrányok mértéke szerint **a kompenzációs és fejlesztő gyakorlatok**: beszédgyakorlatok, téri tájékozódást és mozgáskoordinációt fejlesztő gyakorlatok beépítése a tanórákba.

Az olvasás és az írás sikeres elsajátításához elengedhetetlen képességek folyamatos fejlesztése és **diagnosztizáló értékelése** a köznevelési intézmény feladata.

A készségfejlesztésnek és felzárkóztatásnak összhangban kell lennie a korosztályt tipikusan jellemző kognitív fejlődési szinttel, az egyéni képességeknek megfelelő terhelhetőséggel, és a differenciálást is ennek megfelelően kell tervezni.

Az alapozás első szakasza, amelyben **hangsúlyos szerepet kap az olvasás- és íráskészség,** valamint a **szövegértés fejlesztése,** **a második évfolyam végén zárul**. Ebben a szakaszban folyamatos diagnosztizáló és fejlesztő, tanulást támogató értékeléssel kell követni az eltérő beszédkészséggel, nyelvi adottságokkal iskolát kezdő tanulók képességeinek alakulását.

A **késleltetett írástanítás** lehetővé teszi a hosszabb és alaposabb íráselőkészítést és az ehhez kapcsolódó **differenciált fejlesztő tevékenységek**et.

Az olvasóvá nevelést támogatja a tanulócsoport érdeklődésének megfelelő **gyermekirodalmi alkotások közös olvasása, élményszerű feldolgozása.**

Az anyanyelvi kompetenciák fejlesztése érdekében a nyelvtani szabályok megismertetése helyett a tanuló kreatív játékos, alkotó jellegű vagy kísérletező feladatokkal, változatos munkaformákban tapasztalja meg a nyelv összefüggéseit, működését. A tantárgyi készségfejlesztés komplex rendszert alkot azokkal a tantárgyakkal, amelyek a zenei hallást, a ritmuskészséget, a mozgást, a mozgásügyességet, a manuális készségeket, az idő- és térbeli szekvenciák azonosítását és követését, a téri-vizuális és időbeli tájékozódást fejlesztik.

***A matematika*** tanulásának legfontosabb célja, hogy a tanuló:

1. megtapasztalja a matematika értékeit, hasznosságát, szépségét;

2. megismerje a matematikai gondolkodás természetét és a matematika alapvető sajátosságait;

3. fejlessze a szövegértését, a szövegalkotó és absztrakciós képességét a matematika nyelvének és szimbólumainak szóbeli és írásbeli alkalmazása során;

4. fejlessze a számolási készségét, a modellezési, a problémamegoldó és döntési képességét;

5. fejlessze a logikus, pontos, kreatív, mérlegelő, stratégiai és rendszerező gondolkodását;

6. alkalmazható tudásra tegyen szert.

Az 1–4. évfolyamon a matematika műveléséhez szükséges **ismeretek kialakítása**, a matematikai – a számfogalomhoz, a számérzékhez, a mentális számegyeneshez kapcsolódó – **képességek kibontakoztatása**, **az alapkészségek kialakítása** alapvető feladat úgy, hogy a **spirálisan épülő tananyag** fogalmai egy megértett, jól működtethető ismeretrendszert alapozzanak meg.

A matematika tanulásának alapvető módszere a **valóságon alapuló, személyes, cselekvő** **tapasztalatszerzés.**

A tanuló ebben a nevelési-oktatási szakaszban találkozik olyan egyszerű problémákkal, amelyek megoldásában **szerepet játszik a megfigyelés, az értelmezés, az összefüggések felfedezése, ezáltal fejlődik gondolkodása, problémamegoldó képessége**.

A matematikai nevelés szoros kapcsolatban van a zenei, mozgásos és nyelvi fejlesztéssel. A mindennapi kommunikáció során a tanuló fokozatosan tanulja meg és alkalmazza a matematika nyelvét, a relációszókincset, a viszonyok kifejezését.

Szükséges a tanulók egyéni szintjének, adottságainak, képességeinek **megfelelő differenciálása**. Ennek formája a **tevékenykedtetés, az eszközhasználat megválasztása, a többszintű problémafelvetés, a digitális tananyagok által kínált fejlesztő lehetőségek alkalmazása, az időbeli korlátok kiiktatása, a segítségnyújtás, a páros vagy csoportos munka szervezése és az értékelés.** A tanuló a digitális eszközöket lehetőség szerint már ebben a nevelési-oktatási szakaszban a tanulás, gyakorlás szolgálatába állítja: a műveletek, a problémamegoldás gyakorlására számítógépes fejlesztő játékokat használ.

***IDEGEN NYELV***

Az első idegen nyelv oktatása **legkésőbb az általános iskola 4. évfolyamán kezdődik.** Amennyiben **az 1–3. évfolyam idegennyelv-oktatásában**képzett pedagógus alkalmazása **megoldható,** és **az iskola pedagógiai programja erre lehetőséget ad**, az első idegen nyelv oktatása ezen évfolyamokon is megkezdhető. Az első idegen nyelv megválasztásakor biztosítani kell, hogy azt a felsőbb évfolyamokon is folyamatosan tanulhassák

A**nyelvtudásnak kiemelt társadalmi, kulturális és gazdasági jelentősége van.**

Jelentősége van a **körülöttünk lévő világ múltjának, jelenének és jövőjének megismerésében**, hozzájárul a tanuló **munkavállalói kompetenciáinak fejlesztéséhez.**

A mai kor egyik fontos nyelv- és oktatáspolitikai célkitűzése **az egyéni többnyelvűség fejlesztése**, amelyhez nagymértékben hozzájárul az intézményes idegennyelv-oktatás.

Az idegen nyelv tanulási terület két tantárgyat ölel fel: **az élő és a klasszikus idegen nyelvet**.

Az első idegen nyelv oktatását 4. évfolyamon, a másodikat a 9. évfolyamon kell megkezdeni.

A középiskolákban második idegen nyelvként szabad választás szerint oktathatók a klasszikus vagy az élő idegen nyelvek. Második idegen nyelvként kerettantervvel szabályozott klasszikus nyelvet is oktathatnak az intézmények.

Élő idegen nyelv

A modern élő idegennyelv-oktatás elsődleges célkitűzése **a nyelvtanulók nyelvi cselekvőképességének fejlesztése.**

A cél az, hogy a tanulók olyan valós, a gyakorlatban is alkalmazható nyelvtudást érjenek el **intézményes keretek között,** mely lehetővé teszi a felsőfokú intézményben való továbbtanulást, **felhasználható ismeretszerzésre, szórakozásra, személyes és szakmai céljaik elérésére**mind természetes, mind pedig digitális térben. Az élő idegen nyelv ismerete által a tanulók megismerik és megértik **az adott nyelvet használó embereket és kultúrákat**. Ez hozzájárul személyes és társas kompetenciájuk fejlődéséhez.

A célok megvalósításához szükséges **a tanulók nyelvtanulási tapasztalatainak és igényeinek folyamatos feltárása**, egyéni különbségeik megismerése, valamint a 21. századi, akár **digitális eszközök és tartalmak beépítése a nyelvtanulás folyamatába.**

1. a jelen és a jövő valós és életszerű igényeinek megfelelő, **hagyományos és digitális csatornákon is alkalmazható nyelvtudást szerez intézményes keretek** között legalább egy idegen nyelvből;
2. a nyelvi ismeretek felépítésén, valamint a nyelvi alapkészségeken túl **elsajátít interkulturális, szociolingvisztikai és pragmatikai készségeket** is, melyek segítségével nyelvi eszköztárát valódi kommunikációs helyzetekben hatékonyan és megfelelően tudja alkalmazni;
3. felhasználja az adott idegen nyelven szerzett tudást, a nyelvtanulás során megismert stratégiákat **ismeretszerzésre, szórakozásra, személyes és szakmai céljai elérésére**;
4. **pozitívan viszonyul a nyelvekhez**és a nyelvtanuláshoz;
5. megismeri és megérti az adott nyelvet használó embereket és kultúrákat, és erre építve **nyitottabb, érdeklődőbb és tájékozottabb lesz;**
6. **célnyelven közvetíti hazája kulturális értékeit**, a magyar nép történetének legfőbb állomásait;
7. elsajátít nyelvtanulási stratégiákat, **aktív, önálló, önszabályozó nyelvtanulóvá válik;**
8. megérti, hogy mivel minden élő idegen nyelv folyamatosan változik, **megszerzett ismereteit és használatukat folyamatosan fejlesztenie**kell ahhoz, hogy megfeleljen a mindenkori kommunikáció során fellépő igényeknek;
9. eléri a **6. évfolyam végére a KER szerinti A1**, a **8. évfolyam végére pedig az A2 nyelvi szintet a tanult első idegen nyelvből**;
10. középiskolai tanulmányai végére képes lehet elérni a KER szerinti B2 szintet, de legalább a középszintű nyelvi érettségit (B1 szint) teljesíti;
11. a második (élő) idegen nyelvből a gimnázium végére eléri a KER A2 szintet.

 A kisgyermekkori idegen nyelvi fejlesztés legfontosabb céljai közé a kedvező nyelvtanulási attitűd kialakítása, illetve **a motiváció megteremtése és fenntartása**tartozik. A nyelvtanulás első szakaszában **a gyermek megismerkedik az idegen nyelvek létezésével, a nyelvtudás fontosságával, és bepillantást nyer a célnyelvi kultúrákba.**

Az idegen nyelv tanulásának kezdeti szakasza alapvetően **nem elvárás-központú**, **hanem tevékenység- és élményalapú**. A hangsúly a **szóbeliségen, a játékosságon** és az életkornak, illetve nyelvi szintnek megfelelő kommunikáció megvalósulásán van. A gyermekbarát, vizuális elemekben gazdag, szemléletes tanulási környezet, valamint az irányító pozitív tanári viszonyulás segítségével a tanuló **megérti, hogy már kevés nyelvtudását is fel tudja használni valós helyzetekben.**

A nyelvórákat az örömteli játékosság, mozgással, dramatizálással összekapcsolt daltanulás, mondókázás, mesélés és változatos munkaformák kell, hogy jellemezzék.

Az adott nevelési-oktatási szakaszban **egy élő idegen nyelv kötelező,** melynek tanulási eredményeit, követelményeit a Nat szabályozza, és amelynek **kimenetére nem határozható meg KER szerinti nyelvi szint.**

A környezetismeret tanításának legfontosabb célja, hogy a tanuló:

1. elsajátítsa és gyakorolja a természettudományos ismeretszerzés módszereit;

2. fejlessze a megfigyelő, leíró, azonosító, megkülönböztető képességét;

3. fejlessze a mérési technikáját és a kísérletezésekhez szükséges képességeit;

4. fejlessze problémamegoldó gondolkodását, kommunikációs és vitakészségét;

5. rendezze tapasztalatain keresztül szerzett ismereteit;

6. a mindennapi életben és a szaktárgyak eredményes tanulásában alkalmazásra képes tudásra tegyen szert;

7. tanulja meg szeretni, tisztelni és védeni a környezetét, ismerje a környezettudatos életmód szokásait;

8. ismerje az egészségtudatos életmód szokásait.

A tanulásterület **az anyagi világ jelenségeit**, az élővilágot és földrajzi környezetet a természettudományok módszereivel **vizsgálja,** valamint **megjelenít** ezzel összefüggő **társadalomtudományi és gazdasági ismereteket** is. **Megalapozza a természettudományos műveltség** mindennapi életben **felhasználható képességeit és ismereteit**, **elősegíti a természettudományos és műszaki életpályák választását.**

A tanulás-tanítás tervezése során figyelembe kell venni a tanulónak a természetes gyermeki kíváncsiságtól a tudományos megismerés képességének megszerzéséig jellemző személyiségfejlődését.

A tanulók aktív részvételére épülő tanulási módszerekkel a tartalmi tudás és a képességek együttes fejlesztését, a tudás közösségi interakciókban történő építését kell lehetővé tenni.

A természettudományos műveltség az **alapvető fogalmak és elméletek** mellett a **tudomány természetéről szerzett tudást** és a mindennapi életben alkalmazható vizsgálati és **probléma-megoldási készségek** fejlesztését is magában foglalja olyan területeken, mint az **egészségtudatosság, a természeti és épített környezet védelme**, vagy a **tudatos technológiahasználat.**

A tanulásterület az alapfokú nevelési-oktatási szakasz **1-2. évfolyamán a magyar nyelv- és irodalom tanulási területének olvasásfejlődést támogató olvasmányaiban kap helyet**.

**3-4. évfolyamon a környezetismeret tantárgy jeleníti meg.**

**HIT ÉS ERKÖLCSTAN**

Az **etika / hit- és erkölcstan tantárgyak** oktatására vonatkozó szabályok A nemzeti köznevelésről szóló törvény rendelkezései szerint az általános iskola 1–8. évfolyamán az etika tantárgy oktatása kötelező tanórai keretben történik. A hit- és erkölcstan oktatás tartalmát az egyházi jogi személy határozza meg.

A tantárgy **középpontjában az erkölcsi nevelés áll**, amely a tanuló erkölcsi érzékének és erkölcsi gondolkodásának fejlesztését jelenti.

A tananyag **alapvető értékeket közvetít: a segítés, megértés, együttérzés, törődés, szabadság, felelősség, igazságosság, becsületesség, méltányosság, tolerancia, önazonosság**. Ezek a tanuló lelkiismeretének fejlődését szolgálják. A témák feldolgozása a tanulót megfontolt döntésre, kulturált véleményalkotásra és felelős tevékenységre készteti.

Az etika tanulása során a tanuló megismerkedik a magyar, az európai és a világtörténelem etikailag is fontos eseményeivel, jelenségeivel, folyamataival és szereplőivel. Ez jelentős mértékben elősegíti, hogy a tanuló megismerje és elsajátítsa azt a kulturális kódrendszert, amely lehetővé teszi számára identitása, valamint a magyar nemzet és a keresztény, keresztyén normarendszeren alapuló európai civilizáció iránti elkötelezettsége kialakítását és megerősítését. A tantárgy tanulása folyamán a tanuló számos olyan történettel, konfliktussal, dilemmával, emberi magatartással és sorssal találkozik és foglalkozik, amely nemcsak tájékozottsága, életismerete és gondolkodási képessége kibontakozásához járul hozzá, hanem erkölcsi és érzelmi fejlődését is szolgálja.

Az etika tantárgy **alapvető célja annak felismertetése,** **hogy** a kulturális hagyományokban gyökerező **etikai elvek, társas szabályok, szocio-emocionális készségek miként járulnak hozzá** az **egyéni és közösségi identitás formálódásához, stabilitásához, valamint az egyének és csoportok közti együttműködés megteremtéséhez.**

**CÉLJA:**

1. olyan tartalmakat kapjon, amelyek segítik **saját értékrendjének gazdagításában**, és az alapvető értékek emberi életben betöltött szerepének megértésében;
2. tisztelettel tekintsen az életre, az emberi méltóságra;
3. az európai, a nemzeti hitvilág megismerése során tekintse át, hogy a vallás mit tart értékesnek az emberi viszonyulások tekintetében;
4. támogatást kapjon a kultúra elemeinek elsajátítása során;
5. legyen képes céltudatos, felelősségteljes, alaposan mérlegelt döntések meghozatalára;
6. törekedjen tudatos, cselekvő magatartásra, életvezetésre, közösségi felelősségvállalásra;
7. sajátítsa el a közös kulturális kód leglényegesebb elemeit: szimbólumok, történelmi személyek, történetek, fogalmak, alkotások;
8. fejlessze társas-lelkületi készségeit, öntudatos gondolkodását, jövőképét.

Célja továbbá, hogy a tanulóban:

kialakuljon a magyar nemzet és az emberiség története során megnyilvánuló kiemelkedő emberi teljesítmények iránti tisztelet, a történelmi tragédiák áldozatainak szenvedése iránti együttérzés és méltó megemlékezés igénye;

kialakuljon az európai civilizációs identitás is, amely az antikvitás, a zsidó-keresztény kultúra, valamint a polgári jogrend alapértékeire épül;

kialakuljon a demokratikus elkötelezettség, amely alapvető értéknek tartja a többségi döntéshozatalt, az emberi jogokat, valamint az állampolgári jogokat és kötelességeket;

kialakuljon a társadalmi felelősség, szolidaritás és normakövetés, amely alapvető értéknek tartja a közösség iránti elkötelezettséget, valamint az egyéni választási lehetőségeket;

kialakuljon az egyéni kezdeményezőkészség és felelősségvállalás, amely egyszerre tartja alapvető értéknek a szabadságot és a felelősséget, valamint a közösség számára a fenntarthatóság, az élhető élet biztosítását.

Az 1–4. évfolyamon a tanuló kognitív fejlődésére művelet előtti és konkrét műveleti szakaszok egyaránt jellemzőek. Az erkölcsi normák és szabályok keletkezésének magyarázatában, a tevékenységek motivációjában és a transzcendens hit fejlődésében is nagy szerepet kap a tanuló által elfogadott tekintélyszemély véleménye, viselkedési mintája; ugyanakkor a jó-rossz cselekedetek elbírálásában már megjelennek a tettek – egyénre és környezetére vonatkoztatott következmények mérlegelése is.

**Az éntudat és önismeret fejlődésében a pszichológiai én kibontakozásának folyamata kezdődik el.**

Az etika tantárgy célkitűzéseinek elérése érdekében fontos olyan nevelési-oktatási módszerek kiválasztása, amelyek figyelembe veszik a gyermekek fejlődési sajátosságait, és megfelelően reagálnak arra, hogy **a tanulócsoportokban minden esetben egyének közötti különbségekkel, fejlettségi szintekkel kell számolni.** A tanulók közötti különbségekre történő megfelelő reagálás fontos feltétele, hogy a motivált tanulás elérése érdekében **nyitott társas tanulási környezet jöjjön létre,** amelyben minden tanuló úgy érzi, meghallgatják őt és értékesnek tekintik aktivitását.

A tanulás fizikai környezete a foglalkozások és munkaformák jellegéhez rugalmasan alkalmazkodik. A pedagógus által vezetett, érdeklődés alapján kialakított tanulói csoportokban **a megbeszélések funkcionális tevékenységekkel, mesékkel, történetekkel, csoportos önismereti játékokkal, zenével, képzőművészettel és drámajátékkal** gazdagodnak. Az egyéni és a csoportos feladatok megtervezésénél és kivitelezésénél **digitális eszközöket is alkalmaznak**.

Az alkalmazott pedagógiai módszerek olyan feltételeket teremtenek, amelyek lehetővé teszik, hogy **a tanulók rácsodálkozzanak a jelenségekre, kérdezzenek, igazolják saját véleményüket és meghallgassák mások véleményét**. A nevelési-oktatási folyamatban alkalmazott többféle módszer lehetővé teszi, hogy a tanulók a tanulás aktív szereplőiként fejlesszék kompetenciáikat

TESTNEVELÉS

1. megismerje a mozgáshoz kapcsolódó helyes attitűdöket, a fizikailag aktív életmód élethosszig tartó jótékony hatásait;

2. megtanulja a testnevelés és egészségfejlesztés szakkifejezéseit, helyes terminológiáját;

3. mozgásműveltségét olyan szintre fejlessze, hogy alkalmassá váljon a hatékony mozgásos cselekvéstanulásra, az önálló testedzésre;

4. az alsó tagozat végére legalább egy úszásnemben megtanuljon úszni;

5. életkorának, testi adottságának megfelelően fejlessze motoros teljesítőképességét, váljon képessé saját motoros teljesítmény- és fittségi szintje tudatos befolyásolására, elfogulatlan értékelésére;

6. a testmozgás, a testnevelés és a sport eszközeivel fejlessze önismeretét, érzelmi-akarati készségeit és képességeit, alakítson ki szabálykövető magatartásmintákat;

7. fejlessze társas-érzelmi jóllétét, társas-közösségi kapcsolatait, stressztűrő és -kezelő képességét;

8. váljon képessé a baleseti források és az egészséget károsító, veszélyes szokások, tevékenységek értelmezésére.

**A tantárgy célja továbbá**, hogy **a gyógytestnevelésre utalt tanuló** – az egyéni sajátosságainak maximális figyelembevételével – **ismerje meg a testnevelés, az egészségfejlesztés és a sport azon eszközeit, módszereit, amelyek segítséget nyújthatnak az egészségi állapota és a motoros teljesítőképessége lehető legnagyobb mértékű helyreállításához, valamint az esélyegyenlőség megteremtéséhez.**

A legváltozatosabb feladathelyzetekben, a korosztályának megfelelő szintű kreativitással képessé válik, hogy**részt vegyen különböző labda(sport)játékokban**.

Megismeri a **küzdősportok szerepét, a szabadban végzett testedzés fontosságát**.

Megtanul legalább **egy úszásnemben úszni**.

Törekszik a biomechanikailag **helyes testtartás kialakítására**. Az alsó tagozaton is lépéseket kell tenni annak érdekében, hogy teljesülhessen **a tananyag spirális építkezése, a mozgásos ismeretek fokozatos bővülése.**

A tantárgy tanulása, miközben a tanulót folyamatos döntési helyzet elé állítja, **differenciáltan fejleszti személyiségét és társas kapcsolatait.** Emellett nevelési, fejlesztési célként – elsősorban az első évfolyamon – **fontos szerepet kap az önkiszolgálás.**

DIGITÁLIS KULTÚRA

A technológia tanulási területen szerzett tanulási tapasztalatok közvetítésével **a tanuló megismeri, hogy a korszakos jelentőségű technológiai találmányok miként változtatták meg a társadalom működését és a társadalmat alkotó egyének és csoportok mindennapi életét.**

A tanuló a technológiák ismeretére és magabiztos alkalmazására tesz szert a különböző társas környezetekben, otthon, a munkahelyen és a szabadidős közösségekben.

**Fontos cél,** hogy a digitális technológiákat **megfelelő színvonalon tudja alkalmazni** munkájában, a mindennapi életben, továbbá ismerje ezeknek a globális kommunikációban betöltött szerepét, előnyeit, hátrányait és veszélyeit.

A tanuló tapasztalatot szerez a munka világában szerepet játszó főbb készségekről, kompetenciákról, ezek fejlesztésének lehetőségeiről és módjáról. A tanulási terület tantárgyi célkitűzései alapján megvalósított tanulás és tanítás **olyan ismeretek megszerzését** teszi lehetővé, **amelyek kiterjednek a szakirányú tanulmányok és foglalkozások körére, hozzájárulva ezzel a választható foglalkozásokkal összefüggő jövőbeli elképzelések kialakulásához.**

**A technológia tanulási terület olyan tantárgyakat kapcsol egymáshoz, amelyek eltérő tartalommal és célrendszerrel rendelkeznek, de szemléletükben közös vonásokat jelenítenek meg: a digitális kultúra, valamint a technika és tervezés.**

**A digitális kultúra tantárgy** olyan kompetenciák megszerzését teszi lehetővé, amelyek a **mindennapi életben nélkülözhetetlenek**, és elősegítik az információs társadalom változásaihoz történő folyamatos alkalmazkodást.

A tantárgy olyan naprakész ismeretek átadását és olyan készségek kialakítását teszi lehetővé, amelyek **biztos alapot kínálnak a tanuló számára az információs társadalomba való sikeres beilleszkedéshez.** A tantárgy keretében végzett tevékenység **biztosítja a digitális kompetenciák megszerzését, alkalmazását**, egyúttal megteremti az elsajátított tudás aktív, önálló bővítésének a lehetőségét olyan új ismeretekkel, melyek elérése a digitális kommunikációs csatornák és eszközök igénybevételének segítségével valósulhat meg.

**A technika és tervezés tantárgy** a klasszikus és a korszerű, megújult technika ismereteire alapozva **a tanuló gyakorlati tevékenységét helyezi előtérbe**. A tantárgyi tevékenységek során **teret kap a kétkezi munka és a korszerű technológiára támaszkodó digitális anyagmegmunkálás.** A hagyományokat és értékeket megőrző tartalom kiegészül a 21. században elvárt tudástartalmakkal.

A tanulási folyamat gamifikált környezetben, **hagyományos és digitális alkotóműhelyekben, csoportos tevékenység keretében valósul meg,** ahol lehetőség nyílik rá, hogy a tanulók segítsenek egymásnak, ugyanakkor tanuljanak is egymástól. A tevékenység mozgatórugója az alkotás iránti vágy és a kész alkotás felett érzett büszkeség.

A digitális kultúra tantárgy célja olyan **naprakész ismeretek és készségek átadása és kialakítása, amelyek a tanulót az információs társadalom sikeres és hasznos tagjává teszik.**

A digitális kultúra tantárgy fontos feladata, hogy **a tanuló képes legyen a felmerülő problémákat a digitális környezet eszközeivel megoldani, igénybe tudja venni az információs társadalom, e-Világ szolgáltatásait, eleget tudjon tenni az állampolgári kötelességeinek.**

CÉLJA:

1. megszerezze a digitális írástudás, a problémamegoldás és az információs technológia – mint a tantárgy három fő témakörének – ismereteit;
2. felkészüljön a digitális kompetenciák széles körű alkalmazására úgy, hogy arra a más tudásterületekhez tartozó tananyagok feldolgozásakor már építeni tudjon;
3. rendszerezni tudja a digitális eszközök más forrásokból származó tudáselemeit;
4. ismerje a digitális eszközök használatával járó veszélyek kezelését, az ellenük való védekezést;
5. fejlessze tudatos felhasználói attitűdjét mind az egyén, mind a közösség, mind a társadalom szintjén;
6. megtanulja a problémák digitális eszközökkel való megoldásának módjait, beleértve egy adott probléma megoldásához szükséges algoritmusok értelmezését, kiválasztását, módosítását, illetve létrehozását.
7. Az alsó tagozat 3–4. évfolyamán vezérelvként a digitális kultúra **életkori sajátosságokhoz illeszkedő, tevékenység- és cselekvésközpontú tanulása**, valamint alkalmazása kerül előtérbe.
8. A nevelés-oktatás minden esetben **a tanuló tapasztalataiból, érzékszervi megfigyeléseiből, a játéktevékenység során felmerülő szituációkból indul ki.**
9. A tanulás fő útja az egyéni, párban történő és csoportos tapasztalatszerzés, az információk egyéni vagy közös, cselekvéshez kapcsolt feldolgozása.
10. A digitális kultúra tantárgyi órakeretben való **tanulására 3. osztálytól kerül sor**, ám fontos szerepe van az ezt megelőző tapasztalatoknak is, melyeket **1–2. osztályban, a digitális tananyagok használatakor, a digitális eszközökkel megvalósuló képességfejlesztés, differenciálás alkalmával szerez meg a tanuló.**

TECHNIKA

A technika és tervezés tantárgy **a problémamegoldó gondolkodást, a saját tapasztalás útján történő ismeretszerzést helyezi a középpontba,** melynek eszköze a tanórákon megvalósuló **kreatív tervező és alkotómunka, a hagyományos kézműves és a legmodernebb digitális technológiák felhasználásával**.

A tanuló a tanulási folyamat során a közvetlen, mindennapi gyakorlati tevékenység végzése közben **valódi anyagokból felhasználható produktumokat hoz létre**, az életkorához illeszkedő, **biztonságosan kezelhető szerszámok, eszközök segítségével.**

A tantárgy felhasználja a közismereti tárgyak keretében már elsajátított ismeretek közül azokat, amelyek segíthetnek a mindennapi életben felmerülő problémák megoldásában.

Olyan **cselekvőképesség kialakítása a cél,** amelynek **mozgatója a felelősségérzet és az elköteleződés, alapja a megfelelő autonómia és nyitottság, a megoldási komplexitás.**

**A technika és tervezés tantárgy tanulásának célja, hogy a tanulóban kialakuljon:**

1. a gyakorlati tevékenységekhez szükséges minden készség és képesség;
2. a pozitív alkotó magatartás;
3. a komplex gyakorlati problémák megoldási készsége;
4. a felelős, környezettudatos beállítottság és a kritikus fogyasztói magatartás.

**A technika és tervezés tantárgy tanításának specifikus jellemzői az 1–4. évfolyamon**

Az ember környezetet átalakító tevékenységének, felelősségének megismerése, megértése nem új feladat az iskolát kezdő tanuló számára, hiszen **az óvodában naponta végezhetett ilyen jellegű tevékenységeket,**az önellátás, önkiszolgálás, a tárgyalkotás, a kézműves és óvodakerti tevékenységek terén.

Az alapfokú képzés első nevelési-oktatási szakaszában **erre a motivációs bázisra építhető** a technika és tervezés tantárgy programja, **középpontba helyezve az alkotótevékenységet, a gyakorlati feladatvégzést.**

A motiváció felkeltésére a tanuló aktív tanulási folyamatba történő bevonásával, **játékba ágyazott minta- és modellkövetéssel, tapasztalatszerzéssel, felfedezéssel, az alkotó fantázia mozgósításáv**al nyílik lehetőség.

A tudás elsajátításának nagyobb egységekbe történő szerveződését nagymértékben segíti elő a környezeti tapasztalások eredményeként kialakult szokásrend, melynek kitüntetett eseményeit képezik a megelevenített néphagyományok, ünnepek, jeles napok.

**Kiemelt feladat a kézügyesség életkori sajátosságainak megfelelő fejlesztése**, mely meghatározó **segítséget jelenthet az íráskészség kialakításában**. A tanórákon végzett tudatos, tervszerű átalakító, megmunkáló tevékenységek magukba foglalják a különböző **anyagok megismerését, a megmunkálhatóság megtapasztalását, a tervező és technikai folyamatok alkalmazását**, a feladatvégzés során keletkező **maradványanyagok környezettudatos elhelyezésé**t.

ÉNEK-ZENE

TANULÁSI CÉL

A nevelés a teljes emberre irányul, aki test-szellem és lélek egysége, tehát a köznevelés célja nem választható el az élet céljától.

A művészet alapvető emberi szükséglet, a művészi alkotás pedig az ember kifejezési módja.

A **művészet köznevelésben betöltött szerepe, feladata: egyensúlyt teremteni az értelmi-érzelmi intelligencia fejlesztésében.** A tanuló belső világának érzelmi gazdagsága pozitívan hat a gondolkodás, a kreativitás, az emlékezőtehetség képességeire.

A művészeti nevelés **önálló tantárgyként az ének-zene**, illetve a **vizuális kultúra oktatásában valósul meg**.

A tanórai keretek között, **mindenki számára elérhető művészeti nevelés célja** olyan **képességek fejlesztése**, melyek elősegíthetik a harmonikus társadalmi együttélést, azaz a művészeti tantárgyak **a művészet eszközeit a személyiség egészének fejlesztése érdekében használják fel.**

**Az ének-zene tantárgy oktatása, a magyar ének-zene oktatás Kodály Zoltán zenepedagógiai és nemzetnevelési elveire épül.**Minden tanuló számára elérhető fejlesztő tevékenység elsősorban az énekhangra támaszkodik.

Általa és a zeneoktatás fontos részeként szereplő, a relatív szolmizáció eszközével tanítandó **zenei írás-olvasás elsajátításának célja, hogy kialakuljon az értékközpontú zenei anyanyelv értő szeretete.**

A tanulók zenei ismereteinek alapja kezdetben a **népzene, a magyar népdalkincs** közvetítése és megtanulása, majd erre épül a magas művészettel való foglalkozás.

Az ének-zene oktatásában kiemelt szerepet kap **az éneklés, kóruséneklés**. A tanórákhoz közvetlenül kapcsolódóan **védett idő biztosítása szükséges az eredményes iskolai kórusműködés érdekében.** A kodályi filozófia lényege a közösségben éneklés, az ismeretek, melyeket a tanulók az énekórán megtanultak, művészi alkotómunkában nyernek jutalmat.

Célok

Az ének-zenei nevelés a tanuló identitástudatának kialakítása és személyiségfejlődése szempontjából kiemelkedő fontosságú. Fontos szerepet tölt be nemzeti örökségünk és identitásunk ápolása a magyar népzene, a magyar tájegységek, azok szokásainak, életének, nevezetességeinek, táncainak megismerésével, mely a családszeretet, a hűség, és a haza iránti elkötelezettség érzését is erősíti. **A zenei nevelés akkor lesz eredményes, ha kialakul a tanuló zenei anyanyelve, mely által hazájához, nemzetéhez értelmileg és érzelmileg egyaránt kötődik.**

Az ének-zenei nevelés olyan készségeket, képességeket, kompetenciákat is fejleszt, melyek hatással vannak egyéb, nem zenei képességekre. Az aktív zenei tevékenységek, - a közös éneklés, zenélés, alkotás és zenés tematikus projektekben való részvétel -, segítik az adott **művészeti élmény** elmélyülését. Teret adnak az **önkifejezés, kreativitás** kibontakozásának, és az **empátia**kialakításának. A zenetörténeti, zeneelméleti és kulturális műveltség az **értő befogadást és a mérlegelő gondolkodást** fejlesztik.

A zenei nevelés **figyelembe veszi a tanuló életkori sajátosságait és kognitív képességeit**.

A hallás-és ritmikai készségek az alapfokú képzés 1–4. évfolyamain fejleszthetők a leghatékonyabban. Az alapszintű **zenei írás-olvasás eszköz jellegű**. Célja, hogy **segítse a tanulót az éneklésben** és a zene, mint univerzális jelrendszer megértésében.

A relatív **szolmizáció**elsősorban **a tiszta éneklés, az intonáció fejlesztése céljából** jelenik meg. A törzshangok neveinek ismerete a zene tágabb megértését, a jelrendszerben való logikus gondolkodást segíti. Az ének-zene tanulása elsősorban **a készségeket és az ezeket megalapozó képességeket fejleszti.** **Az értékelés alapja** az ének-zene tanulás minden életkori szakaszában alapvetően a tanulói aktivitás, lelkesedés, kooperativitás, **a tanulási képességek változása, a tanuló önmagához mért fejlődési szintje** kell, hogy legyen.

Az ének-zenei nevelés **az intellektuális és az emocionális fejlesztés egyensúlyára épül**. **Célja a magyar nemzeti értékeket tisztelő és őrző, egyben európai műveltségű, kreatív, önállóan gondolkodó ember nevelése.**

1. **megszeresse az éneklést, a zenét** az e tárgyban megismert művészeti alkotások befogadásán keresztül;
2. keresse, ismerje fel és **becsülje meg a művészi értékeket**;
3. **zenei képességei fejlődjenek** az éneklésen, a ritmikai- és hallásfejlesztésen keresztül,
4. **érzelmi intelligenciája, képzelete és kreativitása fejlődjön**, melyek hatással vannak egyéb, nem zenei képességeire is;
5. **komplex látásmódja kifejlődjön** a zene társadalmi, történelmi és kulturális kontextusában történő megértésével;
6. **erősítse nemzeti öntudatát** a magyar népzene, a néphagyományok, a hazai tájegységek életének, szokásainak megismerésén keresztül;
7. **elősegítse önállóságát és önkifejezését** a társas és egyéni alkotóművészeti tevékenységek művelésén és a véleményformálás fejlesztésén keresztül;
8. **megerősítse empátiáját** a zenei tevékenységekben való közös együttműködéssel, egymás zenei produkciójának, véleményének, ízlésének tisztelettel való befogadásával.
9. **A tantárgy tanításának specifikus jellemzői az 1–4. évfolyamon:**
10. Az ének-zene tanításának **fő célja az alsó tagozaton az éneklés megszerettetése,** **a pozitív zenei élmények**és gyakorlati tapasztalatok megszerzése, a zenei anyag örömteli, **játékos formában történő feldolgozása**énekléssel és mozgással, dramatizált előadással, a zene keltette gondolatok, érzelmek szóbeli és képi kifejezésével. A tantárgy tartalmában és módszertanában **a közösségi jelleg jelen van** az aktív órai tevékenységekben, gyermekjátékokban és a kóruséneklésben
11. A tanítási órák keretében az éneklési és zenehallgatási anyaghoz kapcsolódva **a tanuló különböző mozgásos játékokban**vesz részt. Kiemelt szerepet kapnak **a magyar gyermekjátékdalok és táncok,** melyek elősegítik a nemzeti kultúra megismerését és megszeretését.
12. **További cél**, hogy a tanuló a környezetében fellelhető hétköznapi tárgyakat, természetben talált anyagokat, használati eszközöket, valamint az emberi testet hangszerként is használja, amivel **kibontakoztathatja zenei kreativitását**.
13. A tanuló képzeletének és komplex látásmódjának folyamatos fejlesztése céljából biztosítani kell számára a **széles körű zenei tapasztalatszerzés lehetőségét**.
14. Az első négy évfolyamon elsősorban alapképességek és készségek fejlesztése zajlik, ezért a témakörök nem alkotnak zárt egységet, és nem időrendben követik egymást.

DRÁMA ÉS SZÍNHÁZ

Célok

 A dráma és színház tanulása olyan komplex művészetpedagógiai tevékenység része, amely **a csoportos játékok együttes élménye**révén segíti elő a tanulók alkotó és kapcsolatteremtő képességének kibontakozását; összpontosított, megtervezett munkára szoktatását; testi, térbeli biztonságának javulását; idő- és ritmusérzékének fejlődését; valamint szolgálja ön- és társismeretük gazdagodását; fejleszti az érzékelést, a kommunikációt, a kooperációt.

Különösen **alkalmas a fogékonyság, a fantázia, az önkifejezés, valamint a tolerancia, az együttműködés, továbbá a konfliktuskezelési képesség és a felelősségvállalás és autonómia kialakítására, a közösségi tudat és az önazonosság erősítésére.**

A dramatikus tevékenységek egyszersmind **fejlesztik a zenei képességeket, a vizuális érzékenységet, a térérzékelést, a testtudatot, a mozgáskultúrát**. A dramatikus tevékenységek más tantárgyak gyakorlatorientált tanulásában is alkalmazhatóak.

**A dráma és színház tanulásának célja, hogy a tanuló:**

1. az élmény megélésén keresztül jusson el a megértésig;
2. alkalmat kapjon az önmagára és a világra vonatkozó kérdések megfogalmazására és a válaszok keresésére;
3. különböző élethelyzeteket védett környezetben, biztonságos keretek között vizsgáljon;
4. a drámán és színjátékon keresztül tanulja meg az önkifejezést;
5. részt vegyen közösségépítésben és közösségi alkotásban;
6. verbális és nonverbális kommunikációs készségei fejlődjenek;
7. empátiás készségeit erősítse a dramatikus tevékenységekben való együttműködéssel;
8. komplex látásmódot alakítson ki a dráma és a színház társadalmi, történelmi és kulturális szerepének megértésével.

A tantárgy tanításának specifikus jellemzői

A dráma és színház tantárgy önálló óraszámmal a 7–8. évfolyamon bír, de más tantárgyakba, tanulási területekbe integráltan, esetleg moduláris formában, illetve a szabad órakeret terhére az 1–6. évfolyamon is alkalmazható

VIZUÁLIS KULTÚRA-RAJZ

 A vizuális nevelés a tanulók személyiségfejlesztésének fontos része, az itt alkalmazott tevékenységekre jellemző **alkotva tanulás, érzelmeket gazdagító, empátiát, intuíciót és minőségérzéket, valamint igényességet kialakító hatása**működik, ami az önépítő és önszabályozó egyén és közösség egyik alappillére.

A Nat alapelvei alapján a vizuális kultúra tantárgy **gyakorlatközpontúsága a vizuális megismerés, a közvetlen tapasztalatszerzés, az elemző-szintetizáló gondolkodás egységében értelmezhető.**

**A vizuális kultúra tantárgy fontos célja,** hogy segítse a tanulókat az őket körülvevő világ vizuálisan értelmezhető jelenségeinek megértésében - a vizuális művészeti alkotások átélésében és értelmezésében, illetve ennek segítségével környezetük tudatos alakításában.

Nagyon fontos cél, hogy a tanulók **tudatosítsák saját gyökereiket,** megismerjék a magyarság által létrehozott legfontosabb **képzőművészeti és építészeti műalkotások**at, nemzetünk **hagyományos tárgykultúráját és díszítőművészet**ét. A tantárgy kulcsszerepet játszik a tanulók **érzelmi fejlesztés**ében. Elérendő cél, hogy a tanulók a magyar kultúrára büszkék legyenek, és kötődjenek szülőföldünk értékeihez.

Célok

A vizuális kultúra tantárgy legfontosabb alapelve **az aktív tanulói alkotómunkán alapuló gyakorlatközpontúság.**

A vizuális nevelés alapelve továbbá, hogy **az egyéni feladatmegoldás mellett megfelelő teret kap a csoportban megvalósított alkotó és befogadó tevékenység,** hisz a csoportos feladatmegoldás segíti az önismeretet és önszabályozást, az önértékelést, továbbá a másokra való odafigyelést és elfogadást.

A tárgy tanítása akkor eredményes, ha a tanulók **vizuális produktumot hoznak létre**. Az eredményes fejlesztés a különböző nevelési-oktatási szakaszok életkori sajátosságainak ismeretében, változatos és játékos módszerek használatával érhető el.

A tantárgy gyakorlati tevékenységeinek megalapozásában fontos szerepe van a közvetlen, **érzékszervi tapasztalatszerzés**nek, a **környezettel való közvetlen kapcsolatnak** és a kéz finommotorikájának fejlesztése érdekében a minél gazdagabb **anyag- és eszközhasználatnak**. Az **alkotó, vizuális önkifejező tevékenység** a személyiségfejlesztés egyik legizgalmasabb és legeredményesebb eszköze.

Az alkotás felszabadító ereje segíti **az érzelmek felfedezését és tudatosítását**. A vizuális produktum létrehozása során az elemző, értelmező, szintetizáló és újszerű megoldásokat kereső tevékenységek az **összetett gondolkodási műveletek gyakorlását** is lehetővé teszik.

Az alkotva befogadás elvének élményszerű alkalmazása segíti leginkább a **sokrétű képességfejlesztés által megvalósuló személyiségfejlesztést.**

A vizuális kultúra jellemzően **képességfejlesztő tantárgy**, ebből következően a vizuális megismerés **eszközként használható** más tudományterületek, **más tantárgyak tartalmainak feldolgozásához is**.

**A vizuális kultúra tanulásának célja, hogy a tanuló:**

1. értelmezze és átélje a körülöttünk lévő vizuális jelenségeket;
2. megismerje a mindennapi életben a vizuális kommunikáció szerepét;
3. ismerjen meg újabb kommunikációs formákat;
4. értelmezze a vizuális művészet kultúraközvetítésben elfoglalt helyét;
5. megismerje a kulturális örökség jelentőségét;
6. megismerje a magyar vizuális kultúra meghatározó alkotóit, alkotásait;
7. hazaszeretete és Magyarországhoz való érzelmi kötődése erősödjön a magyar kultúrkincs megismerése által;
8. ismerje a vizuálisan megjelenő nemzeti szimbólumokat;
9. megtanulja a tárgyi népművészet megismerésén keresztül a hagyományőrzés jelentőségét;
10. a tárgykultúra és az épített környezet megismerésén keresztül megértse a fenntartható fejlődés problémakörét;
11. fejlessze finommotorikáját gyakorlati tevékenységek által;
12. készségszinten használja a vizuális kultúrában alkalmazott alapvető anyagokat, eszközöket
13. kapjon lehetőséget az alkotó kísérletezéshez;
14. szerezzen gyakorlatot a kreatív feladatmegoldásban;
15. tanulja meg a megalapozott, önálló ítéletalkotást;
16. a művészet sajátos eszközeivel fejlődjön érzelmi élete, érzelmi intellektusa;
17. fejlessze az önkifejező képességét;
18. gyakorlatot szerezzen a társakkal, csoportban történő alkotásban, együttműködésben;
19. megértse a társadalmi folyamatokat, kortárs jelenségeket és problémákat.

**A tantárgy tanításának specifikus jellemzői az 1–4. évfolyamon:**

Az általános iskola alsó tagozatán a tantárgy legfontosabb feladata **az örömteli alkotótevékenység és alkotókedv fenntartása, valamint a vizuális műveltség nyitott szemléletű megalapozása.**

Fontos a változatos, a tanulók érdeklődését felkeltő **játékos, új technikákat és kifejezésmódok**at kipróbáló alkotó feladatok gyakorlása, ugyanakkor elengedhetetlen az ismerkedés a vizuális kommunikáció eszközeivel, az adott korosztálynak címzett médiakörnyezettel, illetve a térszemlélet fejlesztése érdekében ebben a nevelési-oktatási szakaszban kiemelt szerepe van **a tárgyak élményszerű használatá**nak és **az épített, tervezett környezet elemző vizsgálatá**nak.

A **minél többféle alkotótechnika**, köztük a különböző hagyományos kézműves technikák kipróbálása egyedülálló módon **képes a kéz finommotoros fejlesztésére**, amely ebben az iskolaszakaszban a leghatékonyabb. A változatos technikákkal megvalósuló tárgyalkotás, térben konstruálás, építés **a térbeli gondolkodás fejlesztésének** sajátos és mással nem pótolható eszköze. A kéz finommotoros fejlesztését nem lehet megoldani digitális eszközökkel, azonban, miután mára az adott korosztály gyakorlott felhasználója a digitális környezetnek, már ebben az iskolaszakaszban fontos **a vizuális kommunikáció pótolhatatlan szerepének tisztázása, és a tudatos felhasználás erősítése**.

 Az alsó tagozat legfontosabb feladata **az alapkészségek fejlesztése**, amely összetett és komplex alkotó tevékenységben (például vizualitás, beszéd, mozgás, dramatikus tevékenység, zene) fokozottan eredményes, így tanulástervezés szempontjából ebben a nevelési-oktatási szakaszban különös jelentősége van a **tantárgyi integrációs célok érvényesítésének**.

A magyar nemzeti kultúra alapja a magyar nyelv. Nyelvünk és kultúránk, benne irodalmunk a nemzeti identitásunk megteremtői, őrzői és alakítói. Az oktatásban a magyar nyelv és irodalom tantárgynak ezért kulcsszerepe van: ismereteket ad, készségeket, képességeket, gondolkodást fejleszt, szellemi, erkölcsi örökséget hagyományoz. Az érzelmi nevelés egyik fontos eszköze. Az irodalmi alkotások nemcsak esztétikai teljesítmények, hanem közösséget és személyiséget formálnak, tehát jövőt alakító képességük is van. Nyelvünk és irodalmunk nemzeti identitásunk alapját képezik a maguk sajátos eszközeivel.

**A magyar irodalom a Kárpát-medencei magyarság irodalma**. A magyar nyelv és irodalom tantárgy a **Kárpát-medencei magyarság irodalmát, szellemi örökségét egységesen és egységben kezeli.**

A nevelés-oktatás cél- és feladatrendszere az alapfokú képzés első szakaszában, az 1-4. évfolyamon:

 Cél, hogy a diákok **megértsék a nemzet, a szűkebb közösség és az egyes ember kapcsolatát, viszonyulásait az élő és élettelen világhoz.** Megismerjék kultúrájukat, annak gondolati, erkölcsi tartalmait, esztétikai értékeit. Korosztályuknak megfelelően tudják értelmezni múltjukat, jelen környezetüket, önmagukat.

Elengedhetetlen, hogy ebben a képzési szakaszban a tanulók életkoruknak megfelelő **biztos szövegértésre tegyenek szert.**

Őrizzék meg kíváncsiságukat, nyitottságukat, érdeklődésüket, olyan olvasó emberekké neveljük őket, akik **a képzési szakasz végére többféle olvasási és értelmezési stratégiával rendelkeznek.**Össze tudják kapcsolni a már meglévő ismereteiket az olvasott, hallott vagy a digitális szövegek tartalmával, képesek meglátni és kiemelni az összefüggéseket.

**Művelt emberekké neveljük a diákokat**, akik korosztályuknak, érettségüknek megfelelő értékrendszerrel, ismeretekkel rendelkeznek, s ezeket értelmezni tudják.

**Fejlődjék szókincsük, kifejezőkészségük**. Az egyéni képességeikhez mérten tagolt, rendezett, áttekinthető írásképpel, egyértelmű javításokkal alkossanak megfelelő tartalmú és szerkezetű, hagyományos és digitális szövegeket.

Cél, hogy a diákok különböző **kommunikációs helyzeteket megértsék, és ki tudják fejezni önmagukat.**

Az anyanyelvi ismeretek mindenekelőtt **a nyelvhasználat fejlesztését** szolgálják.

Ismerjék a tananyag által előírt **memoritereket, azokat elő tudják adni**.

Az irodalmi művek sokfélesége biztosítja kíváncsiságuk felkeltését és érdeklődésük megtartását, önmaguk megértésének lehetőségét.

Segíteni kell a diákokat a tanulás tanulásában, az önképzés igényének kialakításában.

**A magyar nyelv és irodalom tanítása nemcsak műveltségátadást, kompetenciafejlesztést jelent, érzelmi nevelést is.**

A magyar nyelv és irodalom más tantárgyakhoz, műveltségterületekhez is kötődik. A **tantárgyi koncentráció kialakítása** a tantárgyi struktúra egyik elve.

Az egyes témakörök óraszáma minimum és maximum értékeket tartalmaz. A minimum óraszámot a törzsanyagra kell fordítani. Ha az osztály vagy csoport ezt az egységet hamarabb fel tudja dolgozni – tehát a megadott minimum órakeretben (órakeret 80%-a) –, akkor a pedagógus felhasználhatja a maradék órákat (órakeret 20%-a) a megadott tananyagok mélyebb, sokszínűbb tanítására, ismétlésre, gyakorlásra vagy a tanórán kívüli tudásszerzésre, kompetenciafejlesztésre, projektmunkák megalkotására. Amennyiben a 80% nem elegendő a törzsanyag teljesítésére, akkor az órakeret 100%-át kell erre fordítani.

**A magyar nyelv és irodalom tantárgy az alapfokú képzés első nevelési-oktatási szakaszában komplex egységet alkot**. Az olvasás és írás jelrendszerének tanítása párhuzamosan folyik a többi nyelvi készség és képesség, a szóbeli és írásbeli nyelvhasználati területek (*beszéd, olvasás*, hallott és olvasott szöveg értése, *írás, helyesírás*, szóbeli és írásbeli *szövegalkotás)* folyamatos fejlesztésével.

**A kompetencia-fejlesztés alapja a beszéd, az olvasás és az írás készségszintű elsajátítása,**mely a pedagógus által is közvetített ismeretekre épülve játékokkal, játékos gyakorlatokkal valósul meg a leghatékonyabban.

A **gyermek beszéde**ezen oktatási szakaszban**folyamatosan fejlődik**.

Az óvoda és az iskola közötti átmenet segítésére az előkészítő időszak hosszát rugalmasan kell kezelni, figyelembe véve az iskolába kerülő gyerekek eltérő adottságait, meglévő ismereteit*.*Ebben az időszakban kell a pedagógusnak megfigyelnie a tanulókat, ésezekre a **megfigyelésekre építve kezdheti meg a differenciált fejlesztést.** A fejlesztési cél az, hogy a **betűtanítás és -tanulás – lehetőség szerint – az első tanév végéig befejeződjék**. **Az írott nagybetűk írásának tanítása második osztályra tevődik.**

A készségfejlesztés sajátosságainak megfelelően **a tananyag egymásra épülően bővül**. Az első két évfolyam témakörei újabb ismeretekkel egészülnek ki és **megkezdődik a nyelvi-irodalmi fogalmak megalkotásának előkészítése.**

**Magyar nyelv és irodalom**

Tanulási cél

*Magyar nyelv és irodalom tantárgy cél- és feladatrendszerének megismerése.*

Indítsa el az alábbi videót a ***Play*** gomb megnyomásával!

Replay

Mute

Loaded: 100.00%

Remaining Time -0:00

1x

Playback Rate

Captions

Picture-in-PictureFullscreen

**Fukkné Fukász Enikő**

A magyar nemzeti kultúra alapja a magyar nyelv. Nyelvünk és kultúránk, benne irodalmunk a nemzeti identitásunk megteremtői, őrzői és alakítói. Az oktatásban a magyar nyelv és irodalom tantárgynak ezért kulcsszerepe van: ismereteket ad, készségeket, képességeket, gondolkodást fejleszt, szellemi, erkölcsi örökséget hagyományoz. Az érzelmi nevelés egyik fontos eszköze. Az irodalmi alkotások nemcsak esztétikai teljesítmények, hanem közösséget és személyiséget formálnak, tehát jövőt alakító képességük is van. Nyelvünk és irodalmunk nemzeti identitásunk alapját képezik a maguk sajátos eszközeivel.

**A magyar irodalom a Kárpát-medencei magyarság irodalma**. A magyar nyelv és irodalom tantárgy a **Kárpát-medencei magyarság irodalmát, szellemi örökségét egységesen és egységben kezeli.**

Szakasz teljesítve.

A nevelés-oktatás cél- és feladatrendszere az alapfokú képzés első szakaszában, az 1-4. évfolyamon:

 Cél, hogy a diákok **megértsék a nemzet, a szűkebb közösség és az egyes ember kapcsolatát, viszonyulásait az élő és élettelen világhoz.** Megismerjék kultúrájukat, annak gondolati, erkölcsi tartalmait, esztétikai értékeit. Korosztályuknak megfelelően tudják értelmezni múltjukat, jelen környezetüket, önmagukat.

Elengedhetetlen, hogy ebben a képzési szakaszban a tanulók életkoruknak megfelelő **biztos szövegértésre tegyenek szert.**

Őrizzék meg kíváncsiságukat, nyitottságukat, érdeklődésüket, olyan olvasó emberekké neveljük őket, akik **a képzési szakasz végére többféle olvasási és értelmezési stratégiával rendelkeznek.**Össze tudják kapcsolni a már meglévő ismereteiket az olvasott, hallott vagy a digitális szövegek tartalmával, képesek meglátni és kiemelni az összefüggéseket.

**Művelt emberekké neveljük a diákokat**, akik korosztályuknak, érettségüknek megfelelő értékrendszerrel, ismeretekkel rendelkeznek, s ezeket értelmezni tudják.

**Fejlődjék szókincsük, kifejezőkészségük**. Az egyéni képességeikhez mérten tagolt, rendezett, áttekinthető írásképpel, egyértelmű javításokkal alkossanak megfelelő tartalmú és szerkezetű, hagyományos és digitális szövegeket.

Cél, hogy a diákok különböző **kommunikációs helyzeteket megértsék, és ki tudják fejezni önmagukat.**

Az anyanyelvi ismeretek mindenekelőtt **a nyelvhasználat fejlesztését** szolgálják.

Ismerjék a tananyag által előírt **memoritereket, azokat elő tudják adni**.

Az irodalmi művek sokfélesége biztosítja kíváncsiságuk felkeltését és érdeklődésük megtartását, önmaguk megértésének lehetőségét.

Segíteni kell a diákokat a tanulás tanulásában, az önképzés igényének kialakításában.

**A magyar nyelv és irodalom tanítása nemcsak műveltségátadást, kompetenciafejlesztést jelent, érzelmi nevelést is.**

A magyar nyelv és irodalom más tantárgyakhoz, műveltségterületekhez is kötődik. A **tantárgyi koncentráció kialakítása** a tantárgyi struktúra egyik elve.

Az egyes témakörök óraszáma minimum és maximum értékeket tartalmaz. A minimum óraszámot a törzsanyagra kell fordítani. Ha az osztály vagy csoport ezt az egységet hamarabb fel tudja dolgozni – tehát a megadott minimum órakeretben (órakeret 80%-a) –, akkor a pedagógus felhasználhatja a maradék órákat (órakeret 20%-a) a megadott tananyagok mélyebb, sokszínűbb tanítására, ismétlésre, gyakorlásra vagy a tanórán kívüli tudásszerzésre, kompetenciafejlesztésre, projektmunkák megalkotására. Amennyiben a 80% nem elegendő a törzsanyag teljesítésére, akkor az órakeret 100%-át kell erre fordítani.

**A magyar nyelv és irodalom tantárgy az alapfokú képzés első nevelési-oktatási szakaszában komplex egységet alkot**. Az olvasás és írás jelrendszerének tanítása párhuzamosan folyik a többi nyelvi készség és képesség, a szóbeli és írásbeli nyelvhasználati területek (*beszéd, olvasás*, hallott és olvasott szöveg értése, *írás, helyesírás*, szóbeli és írásbeli *szövegalkotás)* folyamatos fejlesztésével.

**A kompetencia-fejlesztés alapja a beszéd, az olvasás és az írás készségszintű elsajátítása,**mely a pedagógus által is közvetített ismeretekre épülve játékokkal, játékos gyakorlatokkal valósul meg a leghatékonyabban.

A **gyermek beszéde**ezen oktatási szakaszban**folyamatosan fejlődik**.

Az óvoda és az iskola közötti átmenet segítésére az előkészítő időszak hosszát rugalmasan kell kezelni, figyelembe véve az iskolába kerülő gyerekek eltérő adottságait, meglévő ismereteit*.*Ebben az időszakban kell a pedagógusnak megfigyelnie a tanulókat, ésezekre a **megfigyelésekre építve kezdheti meg a differenciált fejlesztést.** A fejlesztési cél az, hogy a **betűtanítás és -tanulás – lehetőség szerint – az első tanév végéig befejeződjék**. **Az írott nagybetűk írásának tanítása második osztályra tevődik.**

A készségfejlesztés sajátosságainak megfelelően **a tananyag egymásra épülően bővül**. Az első két évfolyam témakörei újabb ismeretekkel egészülnek ki és **megkezdődik a nyelvi-irodalmi fogalmak megalkotásának előkészítése.**

**1–2. évfolyam**

Az iskolába kerülő gyermekek nyelvhasználata nagyon eltérő. Ennek a két évfolyamnak az egyik **fő feladata az ösztönös nyelvhasználat tudatosítása**. A nyelvi tudatosság fejlesztésének eredményeként fejlődik a tanuló fonémahallása, szótagolási, valamint analizáló-szintetizáló képessége, mindeközben elsajátítja az olvasás-írás jelrendszerét.

Az **olvasás és írás készségének kialakítása alapvetően meghatározhatja a tanuló későbbi tanulási képességeinek fejlődését,** iskolai sikerességét. Ezért szükséges az egyéni képességeket figyelembe vevő **differenciált alapozás**.

Az első tanév első féléve előkészítő időszak, melynek **célja a tanulók megfigyelése, valamint a megfigyelések alapján a részképességek koncentrált és differenciált fejlesztése,** a fő hangsúly a képességfejlesztésen van.

Az első félévben **az írás előkészítése történik**, melynek során kialakulnak a helyes írásszokások, és megtörténik a tanulók tájékozódási és **finommotorikus képességének a fejlesztése.** Megtörténik továbbá a **betűelemek megismerése, vázolása, s a betűolvasás tanításáva**l párhuzamosan elkezdődik a **kisbetűk írásának tanítása**.

Az olvasás jelrendszerének megtanítása párhuzamosan folyik **az olvasástechnika és a szövegértés fejlesztésével** az egyes témakörök mentén. **Az olvasástechnika elsajátításától folyamatosan a szövegértésre tevődik a hangsúly.**

Az első két évfolyamon megkezdődik **a rendezett íráshasználat** kialakítása. Ez lendületes vázolással, vonalvezetés gyakorlásával, rendezett írásképre, önellenőrzésre és javításra való szoktatással történik.

**Az *írás, helyesírás*tevékenységi kör kapcsánaz elsődleges cél a nyelvi tapasztalatszerzésre épülő helyesírás kialakítása és fejlesztése.**

**Az oktatási szakasz kimeneti méréssel zárul.**

**1–2. évfolyam**

Az iskolába kerülő gyermekek nyelvhasználata nagyon eltérő. Ennek a két évfolyamnak az egyik **fő feladata az ösztönös nyelvhasználat tudatosítása**. A nyelvi tudatosság fejlesztésének eredményeként fejlődik a tanuló fonémahallása, szótagolási, valamint analizáló-szintetizáló képessége, mindeközben elsajátítja az olvasás-írás jelrendszerét.

Az **olvasás és írás készségének kialakítása alapvetően meghatározhatja a tanuló későbbi tanulási képességeinek fejlődését,** iskolai sikerességét. Ezért szükséges az egyéni képességeket figyelembe vevő **differenciált alapozás**.

Az első tanév első féléve előkészítő időszak, melynek **célja a tanulók megfigyelése, valamint a megfigyelések alapján a részképességek koncentrált és differenciált fejlesztése,** a fő hangsúly a képességfejlesztésen van.

Az első félévben **az írás előkészítése történik**, melynek során kialakulnak a helyes írásszokások, és megtörténik a tanulók tájékozódási és **finommotorikus képességének a fejlesztése.** Megtörténik továbbá a **betűelemek megismerése, vázolása, s a betűolvasás tanításáva**l párhuzamosan elkezdődik a **kisbetűk írásának tanítása**.

Az olvasás jelrendszerének megtanítása párhuzamosan folyik **az olvasástechnika és a szövegértés fejlesztésével** az egyes témakörök mentén. **Az olvasástechnika elsajátításától folyamatosan a szövegértésre tevődik a hangsúly.**

Az első két évfolyamon megkezdődik **a rendezett íráshasználat** kialakítása. Ez lendületes vázolással, vonalvezetés gyakorlásával, rendezett írásképre, önellenőrzésre és javításra való szoktatással történik.

**Az *írás, helyesírás*tevékenységi kör kapcsánaz elsődleges cél a nyelvi tapasztalatszerzésre épülő helyesírás kialakítása és fejlesztése.**

**Az oktatási szakasz kimeneti méréssel zárul.**

**3–4. évfolyam**

A harmadik-negyedik évfolyamon **továbbra is kiemelt feladat az ösztönös nyelvhasználat tudatossá tétele és annak fejlesztése.** Figyelembe kell venni, hogy a tanulók nyelvi képességei különbözőek. Ezért folyamatosan szükséges **az egyéni képességeket figyelembe vevő differenciált fejlesztés.**

A **beszédfejlesztés, az olvasástechnika és a szövegértés fejlesztése párhuzamosan** folyik. Változatos műfajú és típusú szövegek segítik az **egyéni szövegértelmezés kialakulását**, és alapozzák a szövegfeldolgozás és a szövegből való tanulás technikáit. A **kronologikus gondolkodás fejlesztése** ebben az időszakban kezdődik meg **történelmi témájú szövegek** segítségével. Ezekkel a szövegekkel nem a történelmi ismeretek átadása, évszámok megtanítása a **cél,**hanem a fejlesztés mellett **a nemzeti identitástudat kialakítása és a hazaszeretetre nevelés.** Az első-második évfolyamon megjelenő témaköröket a harmadik-negyedik évfolyamon kibővítjük a világról szerzett ismeretekkel, a közösségi értékekkel és a környezettudatossággal. A feldolgozott szövegek mellett ezeken az évfolyamokon **hosszabb epikus művekkel is találkoznak a tanulók, melynek célja az olvasóvá nevelés.**

Törekedni kell arra, hogy **az irodalmi alkotás kiválasztása az osztályközösséggel együt**t történjen, és olyan, igényes művet olvassanak a gyerekek, amely **az adott gyerekcsoport érdeklődésének és sajátosságainak megfelel**. Fontos, hogy a kiválasztott művet tanítási óra keretében, **folyamatolvasással dolgozzuk fel.** Ez azt jelenti, hogy a tanító bemutatja a mű egyes részeit, majd néma (ha regényről van szó, otthoni) olvasásra és/vagy csoportos feldolgozásra jelöli ki.

**Az írástechnika fejlesztése és az eszközszintű íráshasználat ezen a két évfolyamon is folytatódik.** Nem nyelvi ismereteket tanítunk, hanem **játékos, élményszerű tapasztalatokon alapuló fejlesztés folyik**. **A szófaji fogalmak helyett a szavak jelentésével és helyesírásával foglalkozunk.**

A **szóbeli és az írásbeli kifejezőkészség fejlesztése** párhuzamosan zajlik. Az írásbeli **szövegalkotásban az a cél, hogy élményalapú szövegek készüljenek** akár közös alkotásként is. Ezek érdemjeggyel történő értékelése – az értékelés szubjektív jellege miatt – nem javasolt.

**Az oktatási szakasz kimeneti méréssel zárul.**

MATEMATIKA

**Az alsó tagozatos matematikatanítás legfőbb célja a matematikai ismeretek és gondolati tevékenységek széles körű tapasztalati alapozása, valamint a kapcsolódó biztos matematikai készségek kialakítása, melyekre a későbbi évfolyamok építhetnek.** Alapvető fontosságú, hogy a gyerekek valóságon alapuló saját cselekvő tapasztalataik és élményeik révén jussanak el jól megértett, sok szálon kapcsolódó ismeretekhez, mert ezek jelentik majd a hétköznapi életben hosszú távon használható tudásukat.

A matematika spirális felépítésének megfelelően **alsó tagozaton széles körű tárgyi tevékenységek alapozzák meg a változatos képi ábrázolásokat, amelyek szükségesek a későbbi absztrakcióhoz, és alkalmassá teszik a tanulókat a felső tagozaton, középiskolában megjelenő szimbolikus gondolkodásra.**

**A kulcskompetenciákat az alábbi módon fejleszti:**

Az alkalmazható matematikatudás megszerzését segíti a tanulók ösztönzése kérdések, problémák megfogalmazására.

A tanulók kommunikációs képességeinek fejlesztését segítik **a kooperatív munkaformák,** amelyek lehetőséget adnak a szóbeli és írásbeli kifejezőkészség gyakorlására.

A matematika nyelvének megfelelő **alkalmazása a matematikai szókincs ismeretét**, valamint a nyelvtani kapcsolatok helyes értését és használatát jelenti, amiket szintén **alsó tagozaton alapozunk.**

A szóbeli és írásbeli kifejezőkészség **támogatja** a matematika nyelvének megértését, a **matematikai szövegalkotást**, ami elengedhetetlen a matematikai gondolkodáshoz

A tanuló **a digitális eszközöket** már ebben a nevelési-oktatási szakaszban is a tanulás, gyakorlás szolgálatába állítja: egyszerű matematikai jelenségeket figyel meg számológépen, vagy számítógépes fejlesztő játékokat használ a műveletek, a problémamegoldás gyakorlására.

A matematikai gondolkodás fejlesztése szempontjából **kiemelt szerepe van a logikai, a stratégiai és a véletlennel kapcsolatos játékokna**k. Alsó tagozaton évfolyamonként **spirálisan visszatérnek ugyanazok a témakörök**, újabb elemekkel bővülve.

Kiemelt szerepe van **az alkotó gondolkodás fejlesztésének**, ugyanis a gyermek azt érti meg, amit meg is alkot. Az alkotás segít, hogy a tanuló értve tudja megalkotni maga számára az új fogalmakat, beágyazva a formálódó fogalmi rendjébe.

Alsó tagozaton a matematikai **fejlesztés fontos eszköze a játék, mely a személyiségfejlesztő és közösségépítő hatással bír.**

A **problémafelvetés és -megoldás**során a tanuló maga fedezi fel a megoldáshoz vezető utat, megtapasztalja, hogy több lehetséges megoldási út is van. A különböző megoldási lehetőségek keresése fejleszti a gondolkodás rugalmasságát és az új ötletek megalkotásának képességét.

**1–2. évfolyam**

Az 1. osztály első félévét a matematikatanulás területén is előkészítő időszaknak tekintjük.

Az előkészítő szakasz megnyújtásával lehetőség nyílik a pszichikus és kognitív funkciók fejlesztésére, megerősítésére, ami által a hátrányokkal induló tanulók is sikeresen felzárkózhatnak.

**Az előkészítő időszak félévében is megjelenhetnek jelek és egyedi számok, számjelek, elkezdődhet a szám- és műveletfogalom előkészítése összehasonlításokkal, meg- és leszámlálásokkal, mondókázásokkal, változások megfigyelésével**. A tanulók érettségéhez, képességeihez igazodó differenciált tanítási, értékelési módszerek megválasztásával valósul meg a tervezés, melyben a **differenciált fejlesztés,** a többség mellett a lemaradók és a tehetségesebbek gondozása egyaránt teret kap. A differenciálás egyik lehetséges módja a **digitális eszközökön való játék és feladatmegoldás vagy a hosszabb ideig biztosított eszközhasználat.**

**Első osztályban**

a tanulók igényeinek, fejlődési tempójának megfelelően alakított napirend,

rövidebb időintervallumok,

a különböző jellegű tevékenységek dominálnak.

**A második osztály végére**előirányzott tanulási eredmények elérésének útját és megvalósítását **a cselekedtetés módszere vezérli**. **A kisgyerek a konkrét tárgyi tevékenységek során szerzett tapasztalatai alapján alakít ki belső reprezentációkat.**

A saját testi mozgások, a hétköznapi életben előforduló tárgyak, dolgok és a már régóta rendelkezésre álló matematikai eszközök (például: logikai készlet, színes rudak) felhasználása megfelelő támaszt nyújtanak **a cselekvő tapasztalatra épülő tanítás-tanulás megvalósításában**.

Ebben az időszakban történik meg **minden témakör alapozása**. Fontos, hogy ezek az alapok nagyon szilárdak legyenek, ezért **a fő hangsúly a megértésen, fejlesztésen van**, nem pedig a számonkérésen.

**3–4. évfolyam**

Ebben az időszakban fokozatosan **több szerepet kapnak a fogalmi gondolkodást előkészítő megfigyelések, az összefüggések felfedeztetése, a képi információk feldolgozása és az általánosítás.** A tanulók egyre önállóbban értelmezik a hallott, olvasott matematikai tartalmú szövegeket, és maguk is alkotnak ilyeneket szóban és írásban.

A tanulási folyamat szerves részeként **nagy szerepet kap a vélemények megfogalmazása, meghallgatása, ütköztetése.**A tanulók munkájának értékelésében hangsúlyt kap az önismeretet és önértékelést alakító szempontok tudatosítása.

Az első két évfolyamon megkezdett **számfogalom alakítást tovább erősítjük a nagyobb számkör segítségével**, és tapasztalatot szerzünk a nagyobb számokról. Emellett **tevékenységeket végzünk a tört számok és a negatív számok fogalmának alapozására**.

Fontos továbblépés, hogy **a 4. évfolyam végére rutinszerűvé válik az alapműveletek végzése a 100-as számkörben.**

**A mérési tapasztalatok gazdagodnak,** de még mindig a mennyiségek helyes képzetének kialakítása a fontos. **Az eszköz nélküli átváltás nem követelmény.**

A tanulók a **geometriai feladatok során is egyre önállóbban és pontosabban** meg tudják fogalmazni észrevételeiket, jellemezni tudják alkotásaikat.

ÉLŐ IDEGEN NYELV

**Az idegen nyelvek tanítása eltér a többi tantárgyétól abból a szempontból, hogy nem a tartalmi ismeretek átadásán van a hangsúly, hanem azoknak a készségeknek a kialakításán és állandó fejlesztésén, melyek segítségével a tanuló saját gondolatait és elképzeléseit idegen nyelven is ki tudja fejezni.**

**Az idegen nyelvi kerettanterv célja kettős:**

1. megadni azokat **a kimeneti kritériumokat** melyek az iskolai nyelvoktatás lépcsőihez a nyelvi fejlődés érdekében elengedhetetlenek,
2. **irányelveket** adni az iskoláknak a **helyi tantervek elkészítéséhez** és az eredményes nyelvtanári munkához.

**A korszerű idegennyelv-tanítás elsődleges célja a nyelvtanuló nyelvi cselekvőképességének fejlesztése.**

Az idegennyelv-tanítás **tevékenység- és tanulóközpontú,** vagyis a tanuló számára olyan életkorának, illetve érdeklődésének megfelelő szituációkat teremt, amelyekben személyisége fejlődik, és a nyelvet eszközként hatékonyan használja. Mindehhez elengedhetetlen a kommunikatív kompetencia tágabb összefüggésben értelmezett megközelítése, azaz a nyelvi elemek (a jel- és szabályrendszerek) valamint a szociolingvisztikai komponensek együttes fejlesztése.

**Kiemelten fontos az interdiszciplináris szemlélet, mely épít a más tantárgyak keretében szerzett ismeretekre, az idegen nyelven megszerzett tudás pedig gazdagítja más tantárgyak tanulását.**

célja az, hogy a **tanuló szinte mindennap találkozzon az idegen nyelvvel** lehetőleg olyan helyzetekben, melyek életkorának és érdeklődésének megfelelnek, a nyelvtanulást élővé és folytonossá teszik, és ezzel nyelvtanulási kedvét erősítik. Az iskolán kívüli nyelvhasználat lehetőségei nagyban segítik a nyelvi fejlődést az egyéni különbségek esetén is.

**A nyelvtanulás kezdeti szakasza a ráhangolódás időszaka.** A fő cél az, hogy a tanuló **megszeresse a nyelvtanulást, megértse a nyelvtudás fontosságát és szerepét** a tanórán és az iskolán kívül. Ez a kezdeti szakasz kötelezően az alsó tagozat negyedik osztályában indul, de ahol lehetőség és igény van erre, érdemes a tanulók nyelvi fejlesztését, az idegen nyelv iránti motiválását már előbb elkezdeni.

A cél ebben a szakaszban, hogy **a tanuló Ismerkedjen meg a célnyelvi kultúrák főbb szokásaival, ünnepeivel és kommunikációs eszközeivel**, valamint induljon el az **önálló nyelvtanulóvá válás**útján, sajátítson el olyan tanulási stratégiákat, amelyek segítségével képessé válik nyelvtudását fejleszteni és fenntartani. Szerezzen **sikerélményeket a nyelvtanulásban,** ezzel növekedjen önbizalma, fejlődjön önismerete és önértékelése.

**Kapcsolódás a kompetenciákhoz**

Az idegen nyelvek tanulása során **fejlődik a tanuló memóriája.**

A tanórán kívüli nyelvtanulási lehetőségek felismerésével és kihasználásával is készül az **egész életen át tartó tanulás**ra. Az önálló nyelvtanulásra való felkészülés a tanulási folyamat aktív résztvevőivé teszi.

Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további **kommunikációs feladatokat** old meg. Nyelvtudását személyes és online nyelvi érintkezésben kapcsolatépítésre használja fel.

A tanuló úgy **használja a digitális eszközöket, forrásokat és mobiltelefonos applikációkat**, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa.

Egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és **problémamegoldó készsége is fejlődik**.

Az idegen nyelvek tanulása során **a tanuló nyitottá válik más kultúrák, más szokások iránt,** mely a mindennapi életben növelheti toleranciáját. A **társas kompetenciák fejlődésé**hez hozzájárulnak a nyelvórákon gyakran párban vagy csoportban végzett feladatok. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

Az idegen nyelv tanulása során **a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg,** amely teret ad a kreatív, alkotó jellegű önkifejezésnek.

**Módszerek**

A szelíd nyelvi nevelés **élményalapú, tevékenységközpontú és a nyelvelsajátítást helyezi a középpontba.** A **bevezető szakasz** természetes velejárója lehet a csendes, vagy megfigyelő időszak. Az irányító, pozitív tanári attitűd, valamint a **vidám, stresszmentes, motiváló tanulási környezet** hozzájárul ennek az érzelmi szűrőnek a feloldásához, így a nyelvtudás aktiválásához. Az idegen nyelv tanulásának kezdeti szakaszában még inkább igaz, hogy a hangsúly **a kommunikatív értéken kell, hogy legyen a nyelvi pontossággal szemben**.

Ebben az életkorban **a gyermekbarát, vizuális elemekben gazdag tanulási környezet** alapfeltétele a tanulói érdeklődés felkeltésének.

A korosztály sajátosságainak megfelelően a **beszédértés és a beszédkészség fejlesztésén van a hangsúly,**mely segíti, megteremti a helyes kiejtés alapjait is. Minden esetben kontextusba ágyazva, **konkrét beszédhelyzetek** során javasolt feldolgozni a nyelvi tartalmakat. Fontos, hogy **a nyelvtanuló a kooperatív tanulási folyamat aktív résztvevője legyen.**

A nyelvtanulás ebben a képzési szakaszban is szorosan kapcsolódik egyéb tudásterületekhez, ezzel is tudatosítva a tanulóban azt, hogy a nyelvtudás nem önmagáért való cél, hanem **eszköz a világ megismerésére és egyéni céljai elérésére.** Az alsó tagozaton a nyelvi tartalmak és tevékenységek leginkább a művészeti, alkotást és mozgást igénylő tanulásterületekhez, illetve a nem tanórához köthető rendezvényekhez, ünnepekhez, szabadidős programokhoz kötődhetnek.

KÖRNYEZETISMERET

**A környezetismeret tantárgy** a Természettudomány és földrajz tanulási terület bevezető tantárgya, mely **az alsó tagozat 3–4. évfolyamán jelenik meg.**

A tantárgy épít az 1–2. osztályos magyar nyelv és irodalom, valamint a technológia és a matematika tantárgy keretein belül történő fejlesztésre.

**A tantárgy legfontosabb célja, hogy a gyermekek életkori sajátosságaira, kognitív fejlődésére, valamint kíváncsiságára építve képessé tegye őket szűkebb és tágabb környezetük, valamint saját testük megismerésére, a változások megértésére, alapvető ok-okozati összefüggések meglátására.**

A tanulók a természettudományos ismeretszerzés és -feldolgozás módszereire épülő tevékenységek révén, **cselekvő úton szereznek tapasztalatokat**, aktívan vesznek részt a fejlesztés folyamatában.

Kiemelt jelentőségű, hogy **a gyermekek saját tapasztalataikon keresztül** olyan természettudományos tapasztalatok birtokába jussanak, melyek segítik eligazodásukat az őket körülvevő természeti, társadalmi és gazdasági környezetben, valamint képessé teszi őket arra, hogy környezetükkel harmonikusan együtt éljenek. A tantárgy tanulása során tehát **erősíthető a környezet iránti érdeklődés, felelősségvállalás.**

Alapvető fontossággal jelenik meg a tantárgy céljai között **az egészség megőrzése és az egészséges életvitel** összetevői közötti összefüggés felismerése, az egészséges életmód szokásainak alakítása, valamint **az egészséget károsító hatások tudatos kerülésére** való nevelés.

A tevékenységek végzése során szerzett élmények biztosítják **a megismerés és felfedezés örömét**, ezáltal hozzájárulnak ahhoz, hogy folyamatos legyen a tanulók motivációja arra, hogy a természettudományok és a földrajz tárgykörébe tartozó problémákat minél mélyebben megismerhessék, megérthessék.

A környezetismeret tantárgy a Nemzeti alaptantervben rögzített **kulcskompetenciákat az alábbi módon fejleszti:**

**Tanulási stratégiákat használ fel**: tapasztalatai rögzítéséhez egyszerű ábrákat, grafikus szervezőket használ, készít.

Törekszik a természettudományos **szaknyelv pontos használatára**.

A vizsgálatok végzésekor **információkat gyűjt, rendszerez. A megfigyelés, összehasonlítás, csoportosítás, mérés és kísérletezés** során fejlődik a szöveges módon, a táblázattal és a grafikonokkal megadott információk megértésének képessége.

Kiegészítő információkat gyűjt **digitális forrásokból, online feladatokat**, alkalmazásokat használ.

Az ismeretszerző módszerek elsajátítása közben fejlődik a tanuló **problémamegoldó gondolkodása.**

**Megismeri hazánk kulturális örökségének egyes elemeit.**

A tantárgy céljaiból következik, hogy szükségszerűen szervesen kötődik a hétköznapi élethez, s így **erősen gyakorlatorientált.** Nem ismereteket tanít meg a gyermekek számára, hanem a gyermekek saját **tevékenységeinek tapasztalatai által készíti elő a fogalomalkotás**t.

A tantárgy tananyag tartalma **1-2. évfolyamon más tantárgy kereten belül valósul** meg. A megfigyelés, összehasonlítás, csoportosítás és mérés módszereinek alkalmazása az eddigi tapasztalatok rendszerezése és bővítése a természettudományos megismerési képességek fejlesztését célzottan teszi lehetővé. Ez a megvalósítás eltér a korábbi kerettantervi tananyag elosztáshoz képest.

A környezetismeret tanításának legfontosabb célja a 3–4. évfolyamon azoknak a **képességeknek a fejlesztése, valamint azoknak a szokásoknak az alakítása, melyek szűkebb és tágabb környezetük megismeréséhez és a felsőbb évfolyamokon a természettudományos tárgyak tanulásához szükségesek.**

A tanulási folyamat során az **ismeretszerző módszerek elsajátításán keresztül a megismerési képességek fejlesztése a fő cél, az ismeretanyag pedig a célok elérését szolgáló eszköz.**

A megfigyelés, leírás, összehasonlítás, csoportosítás, mérés, valamint a kísérletezés módszereit gyakorolva fejlődik a tanulók megfigyelő, leíró, azonosító, megkülönböztető képessége, mérési technikája, valamint a kísérletezéshez szükséges képességeik.

A megértéshez, fogalomalkotáshoz szükség van a célzott és folyamatos megfigyelésre.

A tanulók a leírás alkalmazásával szóban, rajzban, írásban rögzítik tapasztalataikat.

Az összehasonlítás vezet el a lényeges jegyek kiemelésén túl az összefüggések meglátásához, az ugyanabba a fogalmi csoportba tartozó jellemzők megismeréséhez.

Fontos az alapvető mennyiségi tulajdonságok megismerése, mérésük megbízható szinten történő elsajátítása, mert a mérés módszerét mindegyik természettudományos tantárgy alkalmazza.

Egyszerű kísérletek végzésével készítjük elő a későbbi természettudományos kísérletezést, mely a legmagasabb szintű természettudományos megismerési módszer.

Az ismeretszerző módszerek alkalmazása közben, **tapasztalati úton kezdődik el a fogalmak kialakításának folyamata,** de ez nem zárul le a 4. évfolyam végén, ekkorra még nem alakulnak ki kész fogalmak.

Az összehasonlítás, csoportosítás, rendezés, mérés a matematikai készségfejlesztést is segíti, a leírás módszerével fejleszthetők a kommunikációs képességek is. A környezetismeret-órán végzett tevékenységek többsége társak közötti kooperációt igényel.

**A tantárgy tanításának új vonásai a tanulásterület megjelenítésében fellelhető változás, az alsó tagozat 3–4. évfolyamán jelenik meg. A cselekvő úton szerzett saját tapasztalatok, gyakorlatorientált, nem ismereteket tanít, megtapasztalás útján készíti elő a fogalomalkotást.**

**ETIKA**

**Az etika tantárgy alapvető célja az egyéni és közösségi identitás formálása, stabilizálása, az egyének és a csoportok közti együttműködés megteremtése.** Ehhez járulnak hozzá a kulturális hagyományokban gyökerező **erkölcsi elvek, társas szabályok megismertetése, az egyén gondolkodásában formálódó, a szocio-emocionális készségek fejlesztése.**

**Az erkölcsi nevelés fő célja a tanuló erkölcsi érzületének és erkölcsi gondolkodásának fejlesztése, a tanuló segítése a társas szabályok, a viselkedésminták azonosításában és saját alakuló értékrendjének tudatosításában.**Az egyént és a közösségeket érintő etikai elvek és az ezekből következő kérdések felismerése az árnyalt, a másik ember vagy csoport szempontjait is megértő gondolkodást fejleszti.

**A tananyag alapvető értékeket közvetít.** Ezek a **segítés, megértés, együttérzés, törődés, szabadság, felelősség igazságosság, becsületesség, méltányosság, tolerancia, önazonosság. Ezek a tanuló lelkiismeretének fejlődését szolgálják.** A témák feldolgozása a tanulót megfontolt döntésre, kulturált véleményalkotásra és felelős tevékenységre készteti.

Az ajánlott tantárgyi tartalmak és tanulói tevékenységek olyan képességeket is fejlesztenek, melyek **a tanulót az életvezetésében sikeressé és tudatosabbá, társai és környezete problémái iránt érzékenyebbé tehetik, erősítik identitását, aktív társadalmi cselekvésre késztetik és segítik a nehéz helyzetek megoldásában.**

A tantárgy keretében alkalmazott módszerek elősegítik az **egyéni tanulási stílus kialakítását**, a mérlegelő gondolkodást, a **belső motiváción nyugvó cselekvést**, a célok elérése iránti **elkötelezettsége**t,

A tanuló gyakorolja az érzelmek kommunikálásának, **az empátián nyugvó értő figyelemnek**, **az erőszakmentes kommunikációnak**, valamint a társas **konfliktusok kezelésének** kommunikációs technikákat igénylő változatait.

A virtuális térben kialakult közösségek tagjainak viselkedését befolyásoló **etikai szabályok** felismerése. A digitális önkifejezés, a **közösségi oldalakon történő önmegjelenítés, az** **információk kezelése.**

A különböző esettanulmányi példákban és a valóságos élethelyzetekben felmerülő etikai problémák, konfliktusok és a szabályok felismerése közben a tanuló elemző, problémamegoldó, mérlegelő gondolkodás alkalmazásával vizsgálja az események bekövetkezésének feltételeit. Átalakítja a szerzett információt, következtetéseket von le, magyarázatot keres, rendszerezést végez.

A tantárgy támogatja az önismereten alapuló **önszabályozás és önfejlesztés megvalósítását**, a lelkiismeretesség, az alkalmazkodóképesség, a kezdeményezőkészség, az elkötelezettség kialakulását, és a teljesítmény javítására való törekvést.

A szocio-emocionális készségek fejlesztése drámajátékkal, szerepjátékkal valósul meg, az érzelmek kifejeződése zenei produkciókban, vizuális alkotásokban ölt testet.

**Az alsó tagozat első két évfolyamán az etika tantárgy elsődleges feladata az öntudatos erkölcsi-etikai gondolkodás kialakítása.** Továbbá a tanuló önmagáról és közvetlen környezetéről szerzett ismereteinek tudatossá tétele, a legalapvetőbb szocio-emocionális eszköztárának létrehozása és **a szokásszintű viselkedések belsővé válása**.

A tanuló érzelemvilágában is **törekszik a felnőtt világ elvárásainak megfelelni.** A család, mint az érzelmek legfontosabb biztosítója, továbbra is döntő jelentőségű a számára, **de már képes elfogadni a pedagógusok és a kortársak érzelmi megnyilvánulásait**.

A megterhelő érzelmekkel nem tud egyedül megküzdeni. A gyermekkor **meghatározó érzelmei: a szeretet, a biztonság, a bizalom, a félelem.** Fontos e korosztály esetében a szülővel, a tanárokkal, a tekintélyszemélyekkel való kapcsolat.

A tanórákon a korosztály képességeihez alkalmazkodva nagyobb súllyal jelennek meg a rajzos, kreatív, mozgásos, dramatikus játékok, helyzetgyakorlatok. **Új elem az önmagára figyelő magatartás fejlesztése, az érzések, gondolatok pontos megfogalmazása.**

Az 1–2. évfolyam kerettanterve a tanulók **önmagukhoz való viszonyulására,** alapvető önismeretére, valamint elemi környezetükre, a **rokoni és kortárskapcsolatok közeg**ére összpontosít.

A tevékenységközpontú, tanulási tapasztalatokra épülő módszerek lehetőséget nyújtanak a személyes véleményalkotásra, a közösséghez tartozás élményének megélésére.

**3–4. évfolyam**

Az alsó tagozat 3–4. évfolyamán az etika tantárgy célkitűzése a korábbi években megalapozott ismeretek elmélyítése, a készségek továbbfejlesztése; a felvetett témákban való alaposabb elmélyülés. A reális énkép kialakítására építve megkezdődhet a személyes erősségek és hiányosságok feltérképezése és alakítása; a szocio-emocionális készségek tudatos fejlesztése és a tanulót közvetlenül körülvevő társadalmi közegek után a tágabb környezet etikai szempontú vizsgálata és megértése.

**A 3–4. évfolyamon folytatódik a zsidó-keresztény-keresztyén erkölcsi értékrend alapozása, a tanulók által képviselt értékek személyre szabott mintázatának kialakulása.**

A tanulók képesek **mások élethelyzetének megértésére**. **Felerősödik a kortársak hatása**, de még a pedagógus által közvetített értékeket tekintik mérvadónak, empatikus képességük fejlődésével már képesek megérteni ellentmondásos érzelmeket és tulajdonságokat is.

A pedagógus feladata ebben az életkorban az **érzékenyítés, a tanulók személyes véleményére és tapasztalataira vonatkozó elfogadás és nyitottság, a társadalmi felelősségvállalás modellálása.** Az alkalmazott pedagógiai módszerekben a **szóbeli kifejezőkészség**és az öntudatosság fejlődésével fokozatosan bővül a szóbeli, majd írásbeli feladatok köre, ugyanakkor fontos, hogy **legyenek cselekedeteken alapuló, dramatikus és kreativitást igénylő, alkotó feladatok is**a tanórákon.

A 3–4. évfolyamokon előtérbe kerül **a hithez kapcsolódó alapvető erkölcsi értékrend megismerése, megértése és belsővé tétele is**. Lényege, hogy a tanulók számára nyilvánvalóvá váljon: az alapvető értékek eredete, forrásai és ezek belsővé válása tovább formálhatja spirituális világképüket is. A pedagógiai munka fontos eleme a tanulók önálló **kötelezettségtudatának, akaraterejének és öntevékenységének fejlesztése;** a szorgalom, kitartás és felelősségvállalás autonóm erkölcsi értékrendbe való beépülésének előmozdítása. Az alsó tagozat 3–4. évfolyamán a korábbi években megalapozott normatív erkölcsi gondolkodás, önismeret, érzelmi intellektus, spirituális világkép és társas felelősségvállalás tovább fejlődik, elmélyül, **az értékrend stabilizálódik**, ennek következtében a tanulók egyre **határozottabban nyilvánítják ki saját vélemé**nyüket, egyre megalapozottabban hoznak döntéseket.

Testnevelés

A Testnevelés és egészségfejlesztés az egyik legösszetettebb tanulási terület, meglehetősen **komplex célkitűzéssel**. Egyik legfontosabb feladata a **tanulók testi, lelki, értelmi, érzelmi és szociális fejlődésének biztosítása**, mely kiemelten a Nemzeti alaptanterv testi-lelki egészségre nevelés célját valósítja meg, **miközben az alapkompetenciák és az ezekre épülő Nat kompetencia-összetevők fejlesztése is megtörténik**.

A testnevelés tantárgy a tanulókat **a játék és a sporttevékenység**, illetve a **testedzés lehetőségei**nek és eljárásainak felhasználásával, a pedagógus személyes példamutató magatartásán keresztül alakítja, formálja.

Az **egészséges és harmonikus életvitelt megalapozó ismeretek átadása**, a szokások kialakítása **az alapfokú oktatás kezdeti szakaszában** a leghangsúlyosabb.

A tantárgy jelentőségét növeli, hogy a **koordinációs képességek fejlesztésének szenzitív szakaszai**nagyrészt erre az életkorra tehetők.

A testnevelés meghatározó szerepet játszik a tanulók **szokásrendjének, életvitelének kialakításá**ban. Ebben a korban alapozható meg a **mozgás és a mozgástanulás iránti pozitív attitűd**, amely jelentősen hozzájárul az **élethosszig tartó, egészségtudatos, tevékeny, harmonikus életvitel** megvalósításához.

A szabadtéren, a **természetközeli helyszíneken végzett rendszeres testmozgás** szükségességének tudatosítása a környezet megismerésén keresztül járul hozzá **a fenntartható jelen és jövő iránti elkötelezettség**hez, mint nevelési célhoz.

A gyors mozgástanulásnak, valamint a sportági mozgásformák elsajátításának alapfeltétele a természetes mozgások megszilárdulása. Ennek érdekében érvényesülnie kell **a fokozatosság elvének, a sikerességnek, az örömteli mozgásos tevékenységnek, amely a játékkal, a játékos mozgástanulás**sal együtt kialakíthatja a testneveléshez, a testmozgáshoz fűződő pozitív érzelmi viszonyulást.

Célként szolgál továbbá a **diákok önismeretének fejlesztése, énképének**, érzelmi-akarati készségeinek formálása, a szabálykövető magatartásminták kialakítása.

A **küzdősportoknak kiemelt szerepük** van a gyermek személyiségfejlesztésében. A gyermek megtanulja felbecsülni saját és társai erejét, változatos helyzetekhez alkalmazkodik, a küzdőfeladatok során **tűrőképessége növekszik**, miközben a győzelem és kudarc megélésével azonnal értékelheti saját teljesítményét.

A testnevelés fő célja mellett **részcél az 1–4. évfolyam körében megjelenő mozgásszervi elváltozásokkal rendelkező, belgyógyászati betegségekben szenvedő gyermekek testedzésének, mozgásműveltségük kialakításának biztosítása**, az egészségi állapot, a teljesítőképesség **helyreállítását kínáló testgyakorlatok** elsajátítása és rendszeres végzése, a **preventív szemlélet alkalmazása.**

A Nemzeti alaptantervben rögzített **kulcskompetenciákat az alábbi módon fejleszti:**

A **különböző mozgásformák elsajátítása**– különös tekintettel az általános iskola kezdeti szakaszában – jelentős befolyással van a tanuló **kognitív fejlődésére**, hiszen a mozgásos cselekvés célirányos, komplex kognitív-motoros tevékenység.

A testnevelés **fejleszti a nyelvi kommunikáció minőségét** nehezített körülmények között, **felhívó, felszólító módon zajlik,** a kéz- és karjelzéseket, fejleszti **a hallás utáni szövegértést**

 A beszéd és a gondolkodás kapcsolata révén válik lehetővé a motoros tevékenységekkel összefüggő **ismeretek és tapasztalatok tárolása, felidézése.**

A testnevelés tantárgy **a személyes és társas kapcsolati kompetenciák fejlesztésének egyik terepe.** A tantárgy tanulásának és tanításának jelentős van **közösségfejlesztő hatása**: a közös gyakorlás élménye, a teljesítmény egyént és csapatközösséget formáló szerepe, a csapaton belüli **összetartozás és egymásrautaltság**.

A tanuló **kreatív alkotásokat** hoz létre - játéktevékenység vagy bemelegítő gyakorlatok és **edzésprogramok összeállít**ása

A **korszerű gyógytestnevelés szemlélet**, amely szakít az eddigi korrekciós gyakorlatok túlsúlyára épülő tananyagtartalommal, indokolttá teszi a **mindennapos testnevelés szerves részként való megjelenést a kerettantervben**. A korszerű szemléletben elvárásként jelenik meg a korrekciós gyakorlatokkal egyenlő arányban megjelenő, a kerettantervben megvalósuló témakörök elsajátítása a gyógytestnevelésre utalt tanulók körében is. A fentiek indokolják, hogy **minden témakör mellett megjelennek a gyógytestnevelés specifikus gyakorlatelemei**.

**1-2. évfolyam**

**Életkori sajátosság az ismeretszerzés, az alkotás, az önkifejezés és nem utolsósorban az örömérzet mozgáson keresztüli kifejeződése, megvalósulása.**

A testnevelés kerettanterv kiemelten fontosnak tartja **az alapvető helyváltoztató mozgások** (járások, futások, szökdelések, ugrások, kúszások, mászások), a **manipulatív tevékenységformák** (dobások, ütések, labdás gyakorlatok) sokféle formában és eszközzel történő fejlesztését. A kivitelezést az **egyszerűség és könnyű megvalósíthatóság jellemzi**.

Hangsúlyosak az alkalmanként változó, véletlenszerűen kialakított **csapatban történő játékos mozgásformák,** ahol a különböző egyéni képességek kiegészítik egymást, így jelentősen csökken a kudarcélmény lehetősége. (A **Kölyök Atlétikai Program eszközrendszere és módszertana jelentős szerepet kaphat).**

Az **egyszerű gimnasztika és torna jellegű gyakorlatok**nélkülözhetetlen eszköze a megfelelő **testsémák, a téri tájékozódó képesség, a ritmusérzék és egyensúlyozó képesség** alapjainak kialakítása.

A játékos formában végrehajtott **küzdőgyakorlatok komplex kondicionális és koordinációs fejlesztő hatása** megmutatkozik a kitartás, a fizikai erő fejlődésén túl az ügyesség, a kognitív koordinációs képességek, a leleményesség, a helyzetfelismerő és -megoldó képesség terén.

Ezen szenzitív időszak mozgásformája **az úszás**. Ekkor kezdődik a **vízhez szoktatás**, melynek keretében az esetleges gátlások türelmes és játékos formában oldhatók.

A testnevelési és **népi játékok előtérbe helyezése** teszi lehetővé, hogy később elsajátíthatók legyenek a labdajátékok és csapatsportok szabályrendszerei, jellegzetességei, technikai, taktikai alapjai.

Szem előtt kell tartani, hogy az ismeretszerzés elsődlegesen vizuális jellegű és utánzáson alapul, ezáltal **fokozott jelentősége van a bemutatásnak, a bemutattatásnak**.

A **gyógytestnevelés testgyakorlataiban** – a korrekciós gimnasztika gyakorlatok mellett – hangsúlyosan jelenik meg a **játékos mozgásformák, az utánzó kúszások és mászások, a testnevelési és népi játékok adaptív alkalmazása.**

**3-4. évfolyam**

A tanuló az előző időszakhoz képest **már kialakult szokásrenddel rendelkezik**, magabiztosabban mozog az oktatási környezetben, értelmi képességei jelentősen javultak. Az **időszak fő célja, hogy átvezesse a diákokat a mozgásműveltség különböző sportágakban testet öltött formáinak elsajátításához.**

Az alapmozgásoknál az egyszerű futó-ugró-dobó gyakorlatokban megjelennek azok a jellegzetes technikai elemek, amelyek a későbbiekben egy-egy összetettebb mozgás vezető műveletét alkotják. Egyre nagyobb szerep jut **az önálló csapatokban, csoportokban történő foglalkoztatásn**ak. **A fejlesztésnek meghatározó formája a Kölyökatlétikában kialakított többállomásos feladatrendszer.**

A testnevelési **és népi játékok továbbra is kiemelten fontosak.**

A tanulók tevékenységét egyre kevésbé az öncélúság, mindinkább a **kooperativitás igénye**, a **társakkal történő együttműködés lehetőségének felismerése** jellemzi. A csapatalakításoknál – a tanulói esélyegyenlőség figyelembevételével – **teret kap az önállóság.**

A torna mozgásanyagát megalapozó **egyszerű mozgásformák szenzitív időszaka** ez.

**A küzdőgyakorlatokra továbbra is a játékos formájú társas küzdelmek jellemzőek**, továbbra is kiemelten **fontos a társak tisztelete, megbecsülése, egymás elfogadása.**

A 3–4. évfolyamon, **a prevenciós szemlélet megvalósítása**ként, fokozottan ügyelni kell a biomechanikailag **helyes testtartás kialakítását** szolgáló gimnasztikai gyakorlatok rendszeres alkalmazására, a **törzsizomzat erősítését** elősegítő utánzó természetes mozgások beépítésére a különböző témakörök tartalmi elemeibe.

A **gyógytestnevelés testgyakorlatainak végrehajtása során a tanulókban kialakul a korrekciós gimnasztika gyakorlatok precíz, pontos végrehajtása iránti igény**. Emellett tudatosul, hogy mely testgyakorlatok segítik, illetve gátolják elváltozásuk, betegségük pozitív irányú megváltoztatását.

Digitális kultúra

A tanulás-tanítás **egyik célja,** hogy a korábban megszerzett alapkészségek mellett a **digitális kompetenciák is beépüljenek a tanulók tudásrendszerébe**. Az adott életkori szakaszban fontos feladat az is, hogy azok a tanulók is részesüljenek a fejlesztésből, akik otthoni körülményeik miatt még nem kerültek kapcsolatba a digitális környezettel, eszközökkel, lehetőségekkel.

**A kulcskompetenciákat az alábbi módon fejleszti:**

A digitális kultúra tanulása során **a tanuló képessé válik a digitális környezetben, felhőalapú információmegosztó rendszerekben megszerezhető tudáselemek keresésére.**

**Fejleszti az eszközhasználatot**, így különösen a kommunikációs eszközök használatát.

A digitális kultúra tantárgy **elsősorban a digitális kompetenciákat fejleszti.**

A tantárgy **segíti a kreatív alkotótevékenységhez szükséges képességek kialakítását** és fejlesztését is.

**Fejleszti**a tanulónak a problémák megoldása során szükséges **analizáló és szintetizáló gondolkodását.**

Elősegíti az **online térben való szerepelvárásoknak** megfelelő kommunikációs stílus kialakítását.

A digitális kultúra tantárgy keretében végzett tevékenység kialakítja azokat a biztos és koherens kompetenciákat, melyek birtokában lehetőség nyílik **az önkifejezési tevékenységek szélesebb körben történő bemutatásár**a.

Fejleszti a tanuló azon képességét, hogy **alkalmazkodni tudjon a változó környezethez**, képes legyen **tudását folyamatosan felülvizsgálni és frissíteni, alkalmazni** a problémák megoldására.

***A digitális világ körülöttünk* témakör a problémamegoldást tartja szem előtt**. A hangsúly egy olyan szemléletmód kialakításának megoldásán van, melynek keretében a digitális környezet, az információs társadalom gyakran felmerülő problémáit, összefüggő problémacsoportjait tudják megérteni a gyerekek.

***A digitális eszközök használata* témakör tanításával** elsősorban az a célunk, hogy a tanulók átfogó képet kapjanak arról, **milyen feladatok megoldására alkalmasak** az élet minden területét behálózó digitális eszközök. Ezek az eszközök megkönnyítik az életünket, bizonyos tevékenységeket gyorsabbá tesznek, több ember számára földrajzi távolságokat, időbeni távolságokat hidalnak át, olcsóbbá teszik a kommunikációt, és nem utolsósorban mindenki számára elérhetővé teszik a feladatok megoldásának folyamatát.

**Az *Alkotás digitális eszközökkel* témakör tanítása során**valamilyen **digitális megoldást** alkalmazunk,mindig **problémaszituációban,**olyan **repertoárt adunk** a gyerekek kezébe, hogy a digitális eszközök segítségével inspiráló informatikai környezetben tudják megoldani a felmerülő problémákat.

**Az *Információszerzés az e-Világban* témakörben** az információval, annak megszerzésével, tárolásával, értékelésével és kreatív felhasználásával foglalkoznak a tanulók.

**A *Védekezés a digitális világ veszélyei ellen* témakörnél**kerülnek szembe a gyerekek azzal a problémával, hogy a fellelhető információk között sok hamis és félrevezető is található.

A digitális térnek veszélyei is lehetnek. Kialakítjuk a **digitális világ veszélyei elleni védekezést.**

***A robotika és a kódolás alapjai* témakör** újonnan jelenik meg az oktatásban. Megközelítésmódja egyértelműen **problémacentrikus,** középpontjában az áll, hogy hogyan lehet **egy adott problémát felismerni, a problémához megfelelő megoldási módot találni**, illetve más problémákhoz kidolgozott megoldási algoritmusokat az adott problémához alakítani.

**3–4. évfolyam**

**A digitális kultúra az alsó tagozaton megalapozza azokat a tudáselemeket, attitűdöket, melyekre egyrészt a tárgy későbbi tanulása során lesz szükségük a tanulóknak, másrészt lehetővé teszi a digitális kompetencia más tudásterületeken történő alkalmazását.**

A megvalósítás során fő alapelvnek a **tevékenység-központúság**, **az életkori sajátosságok figyelembevétele**tekinthető, hiszen ebben az életkori szakaszban a **közvetlen tapasztalás** kulcsfontosságú.

Ebben a szakaszban valósul meg az a fejlesztési folyamat, melynek eredményeképpen **képesek lesznek a digitális környezetben tanulni**, szórakozni, játszani, kísérletezni oly módon, hogy**ismerik a digitális technológia előnyeit, veszélyeit**, és **képesek azt integrálni** más tantárgyak tudáselemei közé.

TECHNIKA

A technika és tervezés tantárgy **a problémamegoldó gondolkodást, a saját tapasztalás útján történő ismeretszerzést helyezi a középpontba**, melynek eszköze a tanórákon megvalósuló **kreatív tervező és alkotó munka**, a **hagyományos kézműves** és a legmodernebb **digitális technológiák felhasználásával**. A tantervben kiemelt szerepet kap a tanulni tudás, az alkalmazás, a problémamegoldáson alapuló alkotás.

**A kulcskompetenciákat az alábbi módon fejleszti:**

A tantárgy tanulása során a **tanuló elképzeléseit, terveit megoszthatja társaival**, véleményét ütközteti, **a különbségek tisztázásával konszenzusra jut**.

A tanulónak együttműködési készségeit fejlesztve **lehetősége nyílik építő jellegű párbeszédre**.

A tantárgy **technikatörténeti ismeretei** hozzájárulnak a régi korok – esetleg tájegységenként eltérő – elnevezéseinek megismeréséhez és elsajátításához

A tantárgy olyan értékrendet közvetít, melynek szerves része **a környezet folyamatos észlelése**, az információhoz jutás, az információk értékelése, beépülése a hétköznapokba.

A célok eléréséhez széles körű, **differenciált tevékenységrendszert** alkalmaz,

A tanuló a másokkal közösen végzett **csoportos gyakorlati alkotótevékenységek** révén szerez tapasztalatot a **csoporttagokkal tervezett együttműködés kialakításának lehetőségei**ről és a csoporton belüli vezetői, illetve végrehajtói szerepekről.

**Erősödik a cselekvő tudatosság**, amely hozzájárul a munkára vonatkozó igényességhez, az életvitel aktív alakításához, fejlesztéséhez.

Cél a tanulók életében felmerülő **komplex gyakorlati problémák megoldási készségének kialakítása,** cselekvés általi tanulás és fejlődés támogatása.

 A tantárgy sajátossága, hogy**a tanórai tevékenység gyakorlatközpontú.**

**Olyan cselekvőképesség kialakítása a cél, amelynek mozgatója a felelősségérzet és az elköteleződés, alapja pedig a megfelelő autonómia és nyitottság, megoldási komplexitás.**

A tantárgy struktúrájában rugalmas, cselekvésre építő, tanulás- és tanulócentrikus.

A **megszerezhető tudás alkalmazható**, s ezzel lehetővé teszi a tanuló számára a mindennapi életben használható és hasznos készségek kialakítását.

**1–2. évfolyam**

Az **ember környezetét is átalakító tevékenységének, felelősségének megismerése, megértése nem új feladat**az iskolát kezdő tanulók számára. Az **óvodai élet során naponta végeztek munka jellegű tevékenységeket,** egyrészt az önellátás, önkiszolgálás, másrészt a tárgyalkotás, a kézműves és óvodakerti tevékenységek terén.

Az alapfokú képzés első nevelési-oktatási szakaszában **erre a motivációs bázisra építve tervezhető a technika és tervezés tantárgy programja, középpontba helyezve az alkotótevékenységet, a munkát.** Célszerűen játékba ágyazott minta és modellkövetés, tapasztalatszerzés, felfedezés, alkotás kell, hogy jellemezze a tanórákon megvalósuló aktív tanulási folyamatot.

Kiemelt feladat **a kézügyesség életkori sajátosságoknak megfelelő fejlesztése**. A tanórákon végzett tudatos, **tervszerűen átalakító, megmunkáló tevékenységek** magukba foglalják a különböző **anyagok megismerését**, a **megmunkálhatóság megtapasztalását**, a **tervező és technológiai folyamatok alkalmazásá**t, a munka során keletkező **hulladékok környezettudatos elhelyezését**.

**3–4. évfolyam**

A**z ember környezetéről, környezetátalakító tevékenységéről és felelősségének megismeréséről**az első két évfolyamon tanári segítséggel szerzett információk birtokában a harmadik és negyedik évfolyamos **tanulók már önálló ismeretszerzésre képesek.**

Munkájuk során **fokozódik a tanulók önállósága,** így már **saját terv alapján** dolgozva készítik el a munkadarabokat.

**A nevelés-oktatás középpontjában az alkotótevékenység, a tapasztalati úton történő tanulás és a munka áll.** Mindezt **játékos tapasztalatszerzés, felfedezés, alkotás jellemzi**. A tanulók rendszerszemléletének kialakulását elősegíti az évszakok körforgásának, a napirendnek, a néphagyományoknak, az ünnepeknek és a jeles napoknak a megismerése.

**Az életkori sajátosságok mentén kiemelt szempont a kézügyesség fejlesztése.**

A tanórákon végzett tudatos, **tervszerűen átalakító, megmunkáló tevékenységek** magukba foglalják a különböző **anyagok megismerését**, a **megmunkálhatóság megtapasztalását**, a **tervező és technológiai folyamatok alkalmazásá**t, a munka során keletkező **hulladékok környezettudatos elhelyezését**

Ének-zene

**Az ének- zenei nevelés a tanuló identitástudatának kialakítása és személyiségfejlődése szempontjából kiemelkedő fontosságú.**A zenei nevelés akkor lesz eredményes, ha kialakul a tanuló **zenei anyanyelv**e, mely által **hazájához, nemzetéhez értelmileg és érzelmileg egyaránt kötődik**. A pedagógus munkájának érdemi szerepe van a gyermek iskolai életében, ennek hatása életre szóló, túlmutat az iskola falain.

Az ének-zenei nevelés speciálisan olyan készségeket, képességeket, kompetenciákat is fejleszt, melyek hatással vannak egyéb, nem zenei képességekre is.

Az ének-zene tantárgy **a következő módon fejleszti a Nemzeti alaptantervben megfogalmazott kulcskompetenciákat:**

A tanulás kompetenciái:

Az ének-zene tanulását nem a hagyományosnak tekintett tanulási módok, hanem **a ráérzés, a gyakorlás (ismétlés) és az önreflexivitás támogatja**. Ebből adódik, hogy a **tanulásból adódó sikeresség élményként jelenik meg**. Ennek az élménynek a megtapasztalása más tárgyak tanulásához is pozitívan járul hozzá.

A digitális kompetenciák:

A tanuló kezében lévő mindennapos **digitális eszközök** alkalmasak arra is, hogy használójuk számára **a zenei kommunikáció eszközei** legyenek. A zenei szoftverek, alkalmazások játékosan fejlesztik az infokommunikációs kompetenciákat.

A személyes és társas kapcsolati kompetenciák:

A tanuló megtapasztalja az együttműködés hatékonyságát a **csoportos zenei tevékenységeken keresztül (pl. kórus),** és lehetősége van véleményének, gondolatainak kinyilvánítására.

A kreativitás, a kreatív alkotás, önkifejezés és kulturális tudatosság kompetenciái:

Az önkifejezés, a kreativitás és a szépérzék fejlesztése keretében a tanuló a zenét sajátos nyelvként ismeri fel, mellyel képessé válik gondolatai, érzései tolmácsolására, használva az improvizáció adta lehetőségeket is.

**A zenei nevelés Magyarországon a Kodály Zoltán által megalkotott filozófiát követve, tevékenység központú módszer alapján valósul meg.**

A magyar zenekultúra évszázados hagyománya, hatalmas magyar dallamkincse, bőséges tartalmat kínál a zenei oktatás minden szintjéhez. Zenei anyanyelvünk, általános műveltségünk megalapozásának és nemzeti azonosságtudatunknak fontos tényezője.

***„Mielőtt más népeket akarunk megérteni, magunkat kell megértenünk. Semmi sem alkalmasabb erre, mint a népdal.” (Kodály Zoltán)***

**1–4. évfolyam**

**Az első négy évfolyamon elsősorban alapképességek és készségek fejlesztése zajlik, ezért a témakörök nem alkotnak zárt egységet és nem időrendben követik egymást.**a tanórákon belül érvényesül a **komplexitás.**

Az alsó tagozaton kiemelt **nevelési-oktatási cél, az éneklés megszerettetése.** **A zenei anyanyelv megismerése, elsajátítása és használata segít megalapozni az** **értékőrzést, a** **tanulók nemzeti identitását**. A népdalok tanítása számtalan élethelyzetre ad példát és kínál megoldást.

További cél, hogy **az aktív éneklés és a zenehallgatás során a tanulók örömteli élményekhez jussanak.** Fedezzék fel a **zenei alkotás örömét**, **kifejező éneklésük**, **hangszeres játékuk, ritmikai alkotásaik**, saját kis zenei kompozícióik által. Ismerjenek meg **zeneirodalmi alkotásokat, korosztályuknak megfelelő módon**. Ehhez kapcsolódik a **koncert-pedagógia**. A tanulók számára biztosítani kell, tanévenként legalább **egy közös hangverseny látogatást,** mely hozzásegíti őket az élő muzsikálás szépségének megbecsüléséhez.

1–2. évfolyam: Az alapozás időszakát az első félévben sok játék és önfeledt éneklés jellemezze, mely megelőzi az ismeretek tanítását. A zenei elemek tudatosítása a második félévben kezdődik. Tanulják meg a gyermekjáték-dalokat és játsszanak a tanteremben, az udvaron, a folyosón – ahol csak hely és alkalom adódik rá. Alapvető fontosságú az egyenletes lüktetés érzetének kialakítása, és folyamatos gondozása. Ugyancsak folyamatos feladat az osztály hangzásának fejlesztése, egységessé tétele, és a tiszta intonáció kialakítása. A zenei írás-olvasás elsajátíttatása fokozatosan és folyamatosan történjen. A tanulók a megismert zeneműveket, átélt élményeiket szavakkal, rajzzal, tánccal és szabad mozgás improvizációval fejezzék ki.

3–4. évfolyam: Fő feladat az előzőekben megszerzett ismeretek és készségek továbbfejlesztése, mélyítése elsősorban élményszerű és játékos módon.

A tanulók e nevelési – **oktatási szakasz végére a dalokat tisztán, stílusosan, magabiztosan, örömmel énekelik.**

A tanulók az **énekelt dalok meghatározott zenei elemeit megfigyelik**, tanári rávezetéssel tudatosítják, felismerik kottaképről, és tanári segítséggel reprodukálják.

**Megvalósítandó cél továbbá, hogy a tanár változatos motivációs technikákkal segítséget nyújtson a tanulónak abban, hogy a zeneműveken keresztül rátaláljon önmagára.**

**0. Vizuális kultúra**

Tanulási cél

*Vizuális kultúra tantárgy cél- és feladatrendszerének megismerése.*

A vizuális nevelés **legfontosabb célja,** hogy segítse a tanulókat **az őket körülvevő világ vizuálisan értelmezhető jelenségeinek megértésében**, ezen belül a **vizuális művészeti alkotások átélésében és értelmezésében**, illetve ennek segítségével környezetünk tudatos alakításában. Ez a cél a tanórai kereteken belül az alkotva befogadás elvét követve valósulhat meg a leghatékonyabban, azaz a tantárgy jellemző tulajdonsága, hogy **aktív tanulói tevékenységen alapul.**

A tantárgy fontos célja, hogy **a tanulók az iskolában megismerjék a magyarság által létrehozott legfontosabb képzőművészeti és építészeti műalkotásokat, nemzetünk hagyományos tárgykultúráját és díszítőművészetét**. Elérendő cél, hogy a **tanulók a magyar kultúrára büszkék legyenek, és kötődjenek szülőföldünk értékeihez.**

További fontos cél, hogy a tanulók **ismerjék meg az európai és egyetemes vizuális kultúra legjelentősebb képzőművészeti és építészeti alkotásait, alakuljon ki bennük érdeklődés a vizuális jellegű művészetek iránt.**

A vizuális kultúra tantárgy tartalmát három részterület, a képzőművészet, a vizuális kommunikáció és a tárgy- és környezetkultúra képezi.

**A vizuális fejlesztés legfontosabb célja adott iskolaszakaszokban az életkornak megfelelő szinteken játékos, kreatív szemlélet kialakítása és alkalmazása.**

Fontos cél továbbá a **minél szélesebb körű anyaghasználat**, az alkotó tevékenységen keresztül **a kéz finommotorikájának fejlesztése**, a **változatos médiumok és megközelítési módok alkalmazása**, a vizuális médiumok közötti átjárhatóság és **a művészi gondolkodás szabadságának a kialakítása**.

A vizuális nevelés **kiemelt feladatának tekinti a kreativitás fejlesztését**, mely a vizuális **problémamegoldás folyamatában fejleszthető és gyakorolható.**Lényeges elem mindezekben **a motiváció kialakítása** az önmagát folytonosan építő, alkotói magatartás megteremtésére és a folyamatos önművelésre. Ezzel összefüggésben fontos a tanulók **önértékelésének és önismeretének fejlesztése,** **a mérlegelő szemlélet kialakítása**.

A vizuális kultúra tantárgy **a következő módon fejleszti a Nemzeti alaptantervben megfogalmazott kulcskompetenciákat:**

A tanulás kompetenciái:

Ahogyan a kisgyermekkorban a megismerés alapvető eszköze a vizualitás, úgy a későbbi tanulási folyamatban is **meghatározó szerepe van a vizuálisan nyerhető információk feldolgozásának**. A vizuális megfigyelés, a belső képalkotás, a vizuális elemzés, összehasonlítás, esetleg a tapasztalatok, a következtetések vizuális megjelenítése – kiváltképp a digitális kor vizuális dominanciája miatt – az információszerzés, a tanulás feltétele. **A vizuális információszerzés rutinja különösen fontos az önálló tanulás szempontjából.** A vizuális gondolkodás ugyanakkor nemcsak az információszerzést, hanem **az információk feldolgozását és a gondolkodási folyamatokat is ösztönözheti**, segítséget nyújtva különböző tanulási stílusok és stratégiák megtalálásában.

A kommunikációs kompetenciák:

A vizuális kultúra tantárgy célja, hogy a tanulók megismerjék és használják **a vizuális kommunikáció lehetőségeinek** minél szélesebb skáláját. A digitáliseszköz-használat – a kommunikációs csatornák átalakításával – folyamatosan hatást gyakorol a kommunikáció domináns formáira és minőségére.

A digitális kompetenciák:

A digitális kor, amelyben élünk, nagyrészt vizuális kommunikációs formákat használ, ezért a vizuális kultúra tantárgynak is alapvető feladata, hogy segítse **a digitális médiumok használatát, mind a közlés, mind a befogadás képességeinek fejlesztésével.** A kreatív feladatmegoldás érdekében a **tanulók digitálisan hozzáférhető információkat gyűjtenek**, és életkori sajátosságaiknak megfelelően lehetőséget kapnak arra, hogy az **egy-egy tananyagrész produktumát digitális formában készítsék el.**

A matematikai, gondolkodási kompetenciák:

A megismerési folyamatok fontos eleme a **vizuális megfigyelés**. A vizualitás a belső képalkotásnak, majd az ismeretszerzésnek és a magasabb szintű gondolkodási folyamatoknak is sajátos eszköze. A vizuális kultúra tanulása során **mind a szabad alkotásban, mind az egyszerű tervezési feladatokban a problémamegoldó gondolkodást gyakorolhatja a tanuló**.

A személyes és társas kompetenciák:

A művészettel nevelés elvének megfelelően a vizuális kultúra tantárgy **kiemelt feladata a személyiség fejlesztése**, különös tekintettel a személyes és társas kompetenciákra. A tantárgy egyik jellemzője a **gazdag önkifejezési formák támogatása**, ami segíti az önismeretet és a reális önértékelés kialakítását, miközben a változatos tevékenységi formák nagyobb esélyt adnak a sikerélmény elérésére. A csoportos **együttműködésen alapuló alkotó vagy befogadó feladatmegoldásokban** lehetőség van a különböző szerepek megtapasztalására, a közös döntések megvitatására és a konfliktushelyzetek megoldására, végül a legjobb megoldás érdekében a produktív tevékenység gyakorlására.

A kreativitás, a kreatív alkotás, önkifejezés és kulturális tudatosság kompetenciái:

A vizuális kultúra tantárgy, a Művészetek műveltségi terület részeként, hagyományosan magába foglalja **a műalkotások elemző vizsgálatát**, így alapvető feladata a művészet kultúraközvetítésben elfoglalt helyének hangsúlyozása. A tantárgy fontos célja, hogy a tanulók az iskolában **megismerjék a magyarság által létrehozott legfontosabb képzőművészeti és építészeti alkotásokat, nemzetünk hagyományos tárgykultúráját és díszítőművészetét,** ezáltal büszkék legyenek a magyar kultúrára, és kötődjenek szülőföldünk értékeihez.

**A köznevelésben a vizuális kultúra tantárgy a művészettel nevelés eszköze, s mint ilyen, általánosan alapozó, vizuális szemlélet kialakítását és fejlesztését tartja elsőrendű feladatának.**A kerettanterv segíti e célok megvalósítását, adott iskolaszakaszokra és ciklusokra kijelölve a legfontosabb fejlesztési feladatokat, a tanterv témaköreire reflektáló tanári szabadság figyelembevételével.

**1–2. évfolyam**

**Az iskolába lépő első osztályos gyerekek vizuális nevelésének legfontosabb feladata az, hogy az alkotás örömét, motiváltságát megőrizze, fenntartsa.**

Az első két évfolyam vizuális nevelés gyakorlata ugyanakkor **képességfejlesztő célú feladatrendszerben jelenik meg.** Alkotói és befogadói képességeik fejlesztése közben meg kell tanítani a gyerekeket a hagyományos ceruzarajz, tollrajz, víz- és temperafestés, agyaggal végzett mintázás és más, változatos anyagok és eszközök szakszerű használatára. Az **eszközhasználati készségfejlesztés folyamatá**ban törekedni kell arra, hogy **a második osztály végére legalább jártasság szintre eljussanak a tanulók**. Továbbá arra, hogy az **életkoruknak megfelelő kommunikációs és médiakörnyezet sajátosságait megismerjék és használják.**

Az első két iskolai évfolyam fontos feladata a kisiskolások **vizuális műveltségének megalapozása,** mely nem önálló befogadást célzó órák megtartását jelenti, hanem **játékos, motiváló,** nagyrészt kifejező célú képalkotásuk szemléleti segítésére használt jól válogatott **képanyag** formájában rejlik.

Fontos, hogy **a gyerekek elé kerülő képanyag**, az alkotómunka motivációjára használt mesék, zenék, táncmozgások mind-mind hozzájáruljanak **magyar kultúrájuk és magyar műveltségük kialakulásához, mely fontos alapja a más kultúrák elfogadásának.**

A magyar népi ünnepek kellékei, nemzeti jelképeink ismerete és a magyar népi tárgykultúrából építkező tárgy- és környezetkultúra témakörök közösen járulnak hozzá, hogy a gyerekek természetesnek éljék meg nemzeti sajátosságaink ismeretét.

**3–4. évfolyam**

Ebben az iskolaszakaszban is **kiemelt fontosságú az örömteli, motivált alkotói energiák fenntartása,** melyet a változatos, **élményalapú feladatok rendszerében**, a gyerekek személyes érdeklődését figyelemmel kísérő és azt elfogadó, **differenciált feladatkiadással**, személyre szabott, formáló- segítő értékeléssel és figyelemmel érhetünk el. A gyerekek rajzolási, ábrázolási képességeinek fejlődése saját rajzi sémáik változásában követhető nyomon.

Az adott korosztály mindennapi digitális eszközfelhasználó. Ezért **fontos a digitális képkészítés lehetőségei**vel, a gyerek környezetében egyre hangsúlyosabbá váló médiajelenségekkel iskolai keretek között zajló foglalkozás is. A valós anyagokhoz és eszközökhöz kötött alkotás motiválása, segítése, kiemelt tanítói feladat. A 3-4. évfolyam tanulói egyre inkább képesek tanulótársaik alkotásait értékelni. Fontos, hogy ez a képesség saját munkájuk értékelésében is megmutatkozzon, **értéknek tekintsék a befejezett, kész alkotás létrehozását.**

**3.1. Az új tartalomszabályozóknak megfelelő taneszközök**

A Nemzeti alaptanterv és kerettanterv megújulása során fontos szempont volt, hogy a tanuló terhelése csökkenjen. Az alábbi tankönyvcsaládok, digitális tananyagok azok, melyek megvalósítják a tartalomszabályozók által előírt ismereteket, segítve ezzel a pedagógusok munkáját, hogy azt tanítsák és annyit, amit a tanterv előír.

Az Oktatási Hivatal oldalán keresztül is elérhető a mindig aktuális tankönyvkatalógus, valamint a Kello felületén megtalálható a hivatalos tankönyvjegyzék, ami mindig az aktuális taneszközkínálatot mutatja be.

Választható:

A kód végén található „A” illetve „B” jelölés két sorozatra utal:

* „A” sorozat vagy teljesen újként fejlesztett taneszköz, vagy a korábbi újgenerációs (FI) tankönyvek átdolgozása,
* „B” sorozat pedig a korábbi Apáczai Kiadó és Nemzeti Tankönyvkiadó könyvekből vagy azok folytatásaként, a sorozatba illő elemeként készült fejlesztés.

A papír alapú tankönyvek megrendeléséhez kizárólag az aktuális köznevelési tankönyvjegyzék használható. A Tankönyvkatalóguson megtalálhatók az Oktatási Hivatal által kiadott jegyzékes tankönyvek. A tankönyvek adatlapján látható az adott kiadvány státusza, amely jelzi a rendelés lehetőségét:

Tankönyvjegyzéken szerepel.

Tankönyvjegyzéken nem szerepel.

Tankönyvjegyzéken nem szereplő online tananyag.